Sky Castle: Pengukur Sebenar Kejayaan

Sky Castle merupakan sebuah drama
Korea yang ditayangkan pada November 2018 sehingga Februari 2019. Pengarah dan pelakon
Sky Castle telah berjaya meraih beberapa nominasi dan juga anugerah dalam “55th
Baeksang Arts Award” di samping mengungguli ‘ranking’ drama kabel televisyen di
Korea.

Apa istimewanya drama ini sehingga mampu menandingi populariti drama Goblin? Jika dibandingkan dari aspek rupa mahupun populariti pelakon-pelakon, ternyata Goblin yang dilakonkan oleh Gong-Yoo dan Lee Dong Wook lebih dikenali dan mempunyai peminat yang lebih ramai.

Sedangkan Sky Castle dilakonkan oleh pelakon-pelakon yang berpengalaman mahupun yang masih meniti nama dalam rangkaian televisyen Korea. Genre yang dibawakan kedua-dua drama juga nyata berbeza di mana Goblin mengetengahkan elemen fantasi dan cinta manakala Sky Castle lebih ‘real’ sekali gus lebih ‘dekat’ dengan diri dan pengalaman hidup para penonton.

Menariknya, seiring dengan jalan
cerita dan mesej yang cuba disampaikan menerusi drama yang sedikit sebanyak
‘mengkritik’ sistem pendidikan dan pembelajaran yang dilalui oleh para remaja
di Korea khususnya, tajuk drama ’Sky Castle’ itu sendiri merupakan satu
akronim. SKY merujuk kepada 3 universiti paling berprestij di Korea Selatan
iaitu Seoul National University,
Korea University dan Yonsei University. Di dalam drama ini juga, watak-watak utama
tinggal di kejiranan mewah yang dinamakan Sky Castle.

Drama ini berkisar tentang 5 keluarga yang tinggal di kejiranan Sky Castle yang juga merupakan kediaman eksklusif bagi pakar perubatan ataupun doktor. Ibu bapa yang merupakan doktor menginginkan anak-anak mereka untuk meneruskan ‘legasi’ dalam bidang perubatan demi menjaga nama dan air muka keluarga masing-masing.

Pelbagai cara dan alternatif dilakukan bagi menentukan tempat anak masing-masing dalam universiti terkemuka iaitu Seoul National University sekali gus meningkatkan peluang anak-anak untuk menjadi pakar perubatan mahupun doktor. Namun begitu, obsesi yang keterlaluan dalam mengejar nama ternyata membawa padah apabila kesihatan emosi dan mental anak-anak terabai dan tergugat, sehingga mengakibatkan kejatuhan institusi kekeluargaan masing-masing.

Sky Castle sedikit
sebanyak membawa penonton mempersoalkan erti sebuah kejayaan dalam hidup.
Bagaimana kita mendefinisikan sebuah kejayaan? Adakah dengan mempunyai simpanan
wang jutaan ringgit di dalam bank? Adakah kemampuan membeli kereta idaman
merupakan satu bentuk kejayaan dalam hidup? Atau adakah kejayaan diukur pada
pangkat; orang yang berjaya adalah mereka yang berpangkat tinggi?

Menerusi drama ini, penonton diperkenalkan kepada watak ibu bapa yang mengukur kejayaan dari aspek akademik dan pekerjaan semata-mata. Bagi ibu bapa ini, mereka yang berjaya mendapat tempat di Seoul National University merupakan bakal doktor dan seterusnya mereka yang berjaya menjadi doktor merupakan mereka yang berjaya dalam hidup.

Asalkan anak-anak meneruskan legasi ibu bapa sebagai doktor, mereka dikira berjaya. Bahkan, salah seorang bapa daripada 5 keluarga tersebut, satu-satunya bapa yang bukan merupakan doktor perubatan, seringkali dilihat  memaksa anaknya menjadi Presiden, hanya untuk merealisasikan impiannya sendiri yang tidak tercapai.

Kejayaan hidup merupakan
sesuatu yang subjektif. Ia tidak mempunyai definisi yang spesifik kerana liku
hidup setiap individu itu berbeza, begitu juga dengan cita-cita dan impian
masing-masing. Kejayaan kita tidak seharusnya ditentukan oleh keluarga,
rakan-rakan mahupun masyarakat kerana tiada siapa yang berhak ke atas
kebahagiaan hidup kita melainkan diri kita sendiri.

Sky Castle mengetengahkan watak Han Ye Seo yang merupakan seorang pelajar yang rajin dan bijak namun tamak dalam merangkul anugerah akademik. Ye Seo yang sering mendapat tempat pertama dalam bidang akademik bagaimanapun kurang disenangi rakan-rakannya kerana sikapnya yang biadap bukan sahaja terhadap rakan sebaya tetapi juga terhadap golongan yang lebih tua.

Karakter Ye Seo yang biadap dan sering merendah-rendahkan orang lain terbit daripada cara didikan ibunya sendiri yang menginginkan anaknya sentiasa menang dan mendapat tempat pertama walau dengan cara apa sekalipun. Didikan seperti ini membuatkan Ye Seo membesar dengan pemikiran bahawa tiada apa yang lebih penting daripada mendapat tempat pertama dan dia sanggup melakukan apa sahaja demi mencapai apa yang diingini iaitu menjadi seorang doktor seperti bapanya sendiri.

Berbeza dengan watak Hwang Woo Joo yang bijak namun tidak terlalu mementingkan tempat dalam bidang akademik. Woo Joo merupakan anak kepada satu-satunya keluarga yang berfungsi dengan baik di antara 5 keluarga utama dalam drama Sky Castle ini. Ibu bapa Woo Joo membesarkan anak lelaki mereka dengan baik dan berdiplomasi, tanpa memaksa apa-apa ideologi ke atasnya.

Walaupun bapa Woo Joo juga merupakan seorang doktor, dia sama sekali tidak meletakkan harapan agar anaknya juga menjadi seorang doktor. Cukup hanya melihat Woo Joo bahagia dengan keputusan dan impian sendiri. Justeru, Woo Joo membesar sebagai seorang remaja yang bukan sahaja bijak tetapi juga baik hati, empatik dan bebas daripada penderaan emosi dan mental.

Sky Castle mewujudkan
persoalan tentang ‘attribute’ yang
penting di dalam diri seseorang; di antara kebijaksanaan dan akhlak. Anak-anak
yang mempunyai karakter berkualiti semestinya dibesarkan dengan mementingkan
dan menyeimbangkan kedua-duanya.

‘Just
because people love differently, does not mean that they love less.’

Setiap orang mempamerkan rasa kasih
sayang dengan cara yang berbeza.

Menerusi drama Sky Castle, jika kita
berada di tempat anak-anak, pasti kita merasakan bahawa cara ibu bapa memaksa
anak mereka menjadi doktor merupakan cara yang salah. Namun begitu, dari
perspektif ibu bapa itu sendiri, mereka percaya bahawa apa yang mereka lakukan
adalah yang terbaik demi masa hadapan anak-anak mereka.

Sebagai contoh, Seo Jin iaitu ibu Ye Seo yang sanggup melakukan apa sahaja supaya anak-anaknya mempunyai masa hadapan yang baik, tidak seperti dirinya yang membesar dalam keluarga yang miskin di samping sering diperlekehkan oleh ibu mertuanya sendiri.

Bapa kepada pasangan kembar Seo Joon dan Ki Joon juga memaksa anak mereka mencapai status sosial yang paling tinggi iaitu berada di posisi paling atas dalam piramid hierarki sosial, agar mereka tidak jadi seperti dirinya yang bukan sahaja bertungkus-lumus bermula daripada bawah tetapi juga tidak mampu mencapai tahap paling tinggi yang diidamkan.

Bagi penonton, cara ibu bapa yang
terlalu memaksa dan tidak memahami kehendak dan keperluan emosi dan mental
anak-anak merupakan suatu kesilapan dalam membesarkan anak-anak dengan baik.
Namun begitu, niat mereka sebagai ibu bapa adalah baik walaupun cara yang
diketengahkan adalah salah, mementingkan diri sendiri sekali gus mendera mental
dan emosi anak-anak.

Ramai yang berfikiran bahawa kasih
sayang bermaksud menjaga dengan rapi dan penuh hati-hati serta pantang larang. Di
samping itu, kasih sayang juga bermaksud melepaskan dan di dalam konteks
hubungan ibu bapa dan anak seperti yang ditonjolkan menerusi Sky Castle, kasih
sayang adalah melihat anak-anak membesar dengan baik dan gembira demi mencapai
impian masing-masing, walaupun impian mereka tidak selari dengan impian ibu
bapa.

Konklusinya, drama ini sememangnya
layak mendapat tempat di hati penonton, kerana ia penuh dengan mesej dan
penting terutamanya bagi penonton yang rata-rata berasal dari Asia, di mana kebahagiaan
dan impian anak-anak kebanyakannya perlu selari dengan impian dan kebahagiaan
ibu bapa dek kerana ‘Asian parenting
method’ dan sikap inferior dalam kalangan masyarakat di antara satu sama
lain. Sky Castle juga sesuai ditonton oleh seluruh lapisan masyarakat,
terutamanya mereka yang terlalu mementingkan status sosial dan kejayaan di mata
masyarakat sehingga hilang pertimbangan tentang perkara-perkara yang jauh lebih
penting dalam misi mencapai kebahagiaan.

Seperti kata Ki Joon, ‘Dunia ini berbentuk
sfera, mengapa ia perlu menjadi piramid.’

Bacaan lanjut:


Prof Syed Naquib Al Attas Di Sulu

Ketika saya berada di Jolo, Kepulauan Sulu beberapa tahun lepas yang terletak di Selatan Filipina. Saya berkenalan dengan Mr. Sheradz Said, guru di Hadji Elementary School Laud, Jolo. Kami dipertemukan ketika rakaman pendidikan di Sulu sempena Dokumentari Majalah Islam – Islam di Sulu terbitan Tv Al Hijrah dengan kerjasama NgO yang saya wakili iaitu Pertubuhan Ikatan Kekeluargaan Rumpun Nusantara (HaRUM).

Dalam temu ramah bersama beliau, beliau menegaskan: “Hanya pendidikan sahajalah yang mampu menamatkan konflik di Jolo, supaya kemiskinan di sini dapat ditangani demi keamanan Jolo”. Mr Sheradz, pemegang Ijazah sarjana Sains Sosial menabur bukti di Bandar Jolo meskipun berpeluang mendapat pekerjaan lebih baik di tempat lain. Beliau mengambil tanggungjawab mendidik anak tempatan kerana keyakinan pendidikan sangat penting demi masa depan Jolo.

Pada mulanya kami hanya berbual biasa sehingga saya melihat suatu buku menarik di tangan beliau, Sign Of The Unseen – The Discourses of Jalaluddin A Rumi. saya bertanya kepada beliau, “kamu peminat sufi?”, dia menjawab, ‘ya, sangat minat’..

Maka, disitu perbualan kami terus rancak hingga membawa pertemuan beberapa kali. Dia suka mendengar ilmu ini yang menurut beliau sudah sebati dalam masyarakat suluk, ya kesufian. Menurut beliau, ulama-ulama’ yang datang membawa Islam kepada kami adalah Ulama Sufi. Antara Ulama yang datang berdakwah di Sulu ialah Sayyid Abu Bakar yang datang dari Johor. Bersama Sayyid Abu Bakar (keturunan Rasulullah) ialah kitab Ad Duur al Manzum (Untaian Mutiara).

Pada tahun 1450M, Sayyid Abu Bakar diangkat sebagai Sultan Sulu pertama oleh masyarakat tempatan setelah kewafatan Rajah Baginda (pemimpin adat sebelum) dengan gelar Paduka Maulana Sultan Shariful Hashim. Keturunan pemerintah  masih kekal disana. Ahlul bait disini menggunakan predikat Syarif (loghat setempat Salip) untul lelaki dan syarifah untuk perempuan. Mereka rata-rata keturunan Sultan dan juga pendakwah-pendakwah berketurunan Rasulullah yang datang ke Sulu.

Kitab Ad Duur al Manzum ialah kitab yang membicarakan hal-hal ketuhanan, zat, sifat dan afaal menurut kupasan tauhid tasauf. Ia dikarang oleh seorang Ulama’ besar iaitu Syaikh Abu Ishak As Syirazi.

Tambah beliau lagi, sejak akhir-akhir ini, ilmu ini teruk ditentang oleh suatu kumpulan yang membawa slogan kembali ke Quran dan Sunnah. Bukan itu sahaja, mereka turut menentang amalan warisan kami seperti tahlilan, sambutan maulid Nabi dan seumpama. Saya rasa para pembaca boleh meneka siapa yang Mr. Sheradz (M.A Social Science) maksudkan. Saya tidak mahu melabel kumpulan itu yang sudah maklum ‘style’ mereka di mana-mana termasuk Negara kita sendiri.

Sedih saya mendengarnya, sudahlah konflik berlaku antara orang Sulu sendiri, perpecahan beberapa kumpulan bersenjata dan tekanan dari Kerajaan Filiphina sendiri, umat Islam di Jolo (98%) dipecahkan lagi dengan konflik perbalahan perkara khilafiah. Soalnya sekarang siapa yang tidak berlapang dada?

Modus operani yang sama berlaku di Selatan Thailand. Menurut Baba Wan Abdul Qadir al Fathani, Kami di Fathani dulu tak pernah gaduh-gaduh walaupun terdapat tekanan dari Bangkok, sehinggalah datang golongan baharu yang menyesatkan kami hanya kerna kami mengadakan maulid Nabi. Akhirnya umat Islam lupa perjuangan asal menuntut hak mereka. Walaupun golongan baru itu menafikan, namun buktinya jelas dan maklum. Walaupun mereka mengajak berlapang dada, hakikatnya mereka yang cetuskan dahulu.

Saya ingis tegaskan, golongan baru ini ditentang bukan sebab mereka tidak membaca qunut, usolli, tidak mengadakan perayaan maulid, menolak sufi dsb tetapi mereka ditentang oleh ulama-ulama’ tua kerana mereka berkeras dan hanya mereka betul yang lain dari mereka adalah pelaku bidaah, ahlul hawa dsb. Pada kita, itu hal khilafiah, pada mereka sebenarnya tidak. Walaupun saya tidak bersetuju dengan puak baru ini, saya berpesan kepada diri saya dan sahabat-sahabat semua agar tidak terikut pendekatan mereka. Pendekatan keras jangan sampai hilang adab.

Baik, itu hanya sampingan dalam perbualan kami. Terus kami berbual lebih panjang tentang tauhid, tasauf, kesufian dan sejarah. Perbualan kami 100% dalam bahasa Inggeris kerana saya tidak pandai bercakap bahasa suluk dan beliau pula tidak boleh bercakap bahasa melayu. Benar, penguasaan banyak bahasa membantu dakwah lebih luas.

Sebelum bersurai, beliau meminta tolong kepada saya jika datang lagi ke Jolo, tolong bawakan Buku baru Prof Syed Naquib al Attas yang berjudul ‘On Justice and the Nature Of Man’ dan karya Prof yang lain. Terkejut saya mendengarnya, yalah di Sulu… line internet sangat slow dan akses mendapat info luar sangat terbatas tetapi beliau kenal, kagum dengan Prof Naquib yang anak bangsa melayu di tanah air saya pun masih ramai belum mengenali beliau. Sempat Saya bertanya, bagaimana kamu kenali Prof? Beliau hanya tersenyum dan masa pula mencemburui kami ketika itu untuk saya bertanya lanjut.

Sambutan Maulid di Jolo

Oleh kerana kedatangan kami di bulan Rabiuawal, kami turut berpeluang menyambut mawlidul rasul di sini. Di Kepulauan Sulu, Sambutan Mawlid di sini sangat unik dan penuh kekeluargaan. Apa jua upacara atau majlis kaum Suluk, mesti ada kenduri atau ‘rewang’. Secara beramai-ramai penduduk dari segenap lapisan bergotong-royong memasak, menjamu dan memeriahkan. Bahkan setiap ahli keluarga akan membawa makanan terbaik yang mereka ada untuk dijamu hidang bersama-sama. Jelas dapat dilihat di sini, para ibu sibuk membawa dulang yang berisi makanan dari rumah masing-masing ke masjid.

Sebelah malam pula, bacaan maulid dimulakan dengan Kitab Maulid Barzanji sebagai teras utama. Kitab Maulid Barzanji adalah kitab yang masyhur dibaca di seluruh dunia termasuk nusantara karangan Imam Sayyid Jaafar al barzanji. Kitab ini adalah himpunan syair-syarir dalam bahasa arab yang indah bermula detik kelahiran Rasulullah s.a.w, Hijrah, akhlak, sehingga kewafatan Baginda s.a.w.

Terkejut juga pada awalnya, tak sangka hingga di ufuk timur kitab Maulid ini dibaca. Paling menarik, di Sulu, bacaannya sudah menjadi tradisi. Paling menarik lagi, majlis maulid di sini akan dibaca barzanji itu sehingga khatam. “huh lama la kan?”. Dari Isya’ membawa ke Subuh, baru selesai majlis maulid.

Para pembaca Maulid terdiri dari 12 orang, 6 Imam tua lelaki dan 6 tua wanita. mereka membaca secara bergilir-gilir dalam rentak dan dengung kaum mereka. Para 12 pembaca akan duduk mengelilingi ‘Pokok Jenal’. Pokok Jenal ini berasal dari Tandan Pisang yang digubah sempena majlis maulid sebagai simbol hadiah kepada Rasulullah s.a.w. Nampak ‘rare’ kan.

Apa yang diterangkan kepada kami bahawa di Sulu, bulan Rabiuawal adalah ‘bulan kesusahan’ bagi kaum Suluk maksudnya, kaum Suluk akan bersusah payah meskipun keadaan dhaif menjamu atau menghidang makanan terbaik, mengadakan jamuan, majlis mawlid dan sebagainya sebagai mengenang kesusahan dan pengorbanan Rasulullah s.a.w. Maka pada bulan ini, tidak mengapa susah sikit menjamu orang makan walaupun sendiri tak cukup makan demi mendapat kegembiraan Rasulullah s.a.w hasil menjamu kepada mereka yang lebih memerlukan.

Terkenang peristiwa para sahabat r.anhum yang syahid, mati kehausan demi saudara mereka dalam peperangan Yarmuk lantaran ingin mendahulukan air kepada sahabat lain. Para sahabat lain turut bersikap yang sama, saling mendahulukan sehingga semuanya syahid walhal air masih tidak di minum sesiapa! termenung seketika apabila mendengarnya.

Di Malaysia, masih ramai yang senang dan mewah, tapi masih berkira-kira mengadakan maulid walaupun dalam skala kecil di rumah. Dustanya cinta kami Ya Rasulallah. Setelah selesai bacaan maulid Nabi s.a.w pada subuh hari, disusuli majlis Akikah. Kami belajar bagaimana memahami adat budaya disini dan menyantuninya. Setiap acara ada tradisi termasuk falsafah berpakaian. Ternyata, hebat para Ulama’ dahulu, mereka tidak menghapuskan ada tradisi, cuma memurnikan perkara yang patut dimurnikan dengan nilai tauhid.

Universiti Mindanao

Kami turut berpeluang mengadakan kunjungan ke Mindanao State Universiti (MSU) cawangan Jolo. dalam misi mencari sesuatu yang sepatutnya dicari. Alhamdulillah, kami bertemu dan menemu ramah dengan Canselor MSU, seorang profesor sejarah dan politik Islam, Dr Adjarail Hapas Ph.D. Kami berbual dan beramah mesra seperti keluarga. Tanpa dipinta, Canselor menawarkan diri membawa kami berjalan-jalan di sekitar MSU. Saya secara peribadi, pertemuan kali ini merupakan pertemuan kedua selepas bertemu beliau sebelum ini. Sebulan sebelum perjalanan dokumentari ini, saya sendiri bersama sahabat-sahabat HaRUM lain telah ke Sulu lebih awal untuk memaklumkan dan menguruskan logistik, gambaran segmen dan sebagainya.

Di situ lah bermula pertemuan dengan Prof. Antara perkataan beliau yang saya ingat sampai sekarang, menurut Prof, keamanan total yang paling penting diusahakan sekarang. Apabila sepenuhnya aman, maka para pelabur akan berani membuka perniagaan, peluang pekerjaan dalam pelbagai industri. Prof menyebut lagi, semua maklum bahawa wilayah Sulu adalah sangat kaya dengan hasil bumi dan galian minyak. Namun, tiada siapa berani melabur akibat ketidakamanan yang berlaku. Katanya lagi, bila kondisi sudah aman dan rakyat ada mata pencairan, nescaya mereka tidak akan menjadi ganas. Tak perlu guna jalan kekerasan mendapat hak dan sesuap nasi. Insya Allah, Sulu masih aman.

Ada banyak daerah di Sulu, yang panas di satu dua (terutama Patikul) kawasan yang tidak mewakili keseluruhan Sulu. Orang suluk juga baik-baik, mereka mahukan keamanan. . Kami tegaskan, peristiwa serangan orang suluk di Lahad Datu 2013 tidak mewakili dasar perjuangan orang suluk.

Terdapat 88 orang penuntut pengajian Islam di MSU cawangan Jolo. Paling menarik dewan pengajian fakuliti Islam di sini dinamakan ‘Rajah Baginda Hall’. Dewan Rajah Baginda sangat lusuh, perlukan renovasi. Prof pernah meminta bantuan dari Islamic Development Bank (IDB) akan tetapi sampai sekarang belum ada jawapan. Mindanao State Universiti (MSU) cawangan Jolo – Sulu kalau kita lihat dari segi fasilitinya ibarat sekolah rendah zaman 80an Malaysia. Internet pun tiada lantaran signal internet sangat lemah di Sulu. Paling ketara, bila kami minta emel Prof, beliau jawab, “di Sulu, tak perlu emel sebab takkan sampai. Hantar message melalui telefon bimbit sahaja”. (situasi ketika tulisan ini ditulis)

Sukar nak dibayangkan pelajaran dan pentadbiran universiti tanpa internet. Dalam buku yang kecil ini, saya tidak mahu memanjangkan lagi coretan ini.

Keamanan Selatan Filipina adalah penyelesaian

Apa yang dapat kami simpulkan, Sulu memerlukan bantuan kita dan umat Islam semua. Pelbagai faktor geopolitik, sejarah dan perjuangan mewarnai rentetan Sulu dan umat Islam disana. Saya percaya, Sulu yang dahulunya sebuah empayar Islam yang hebat kini terpencil menyimpan rahsia, sumpahan, episod duka, perang yang sangat panjang. Saya juga percaya apa yang berlaku di sana bukan suatu kebetulan.

Dalam politik, tiada kebetulan melainkan semua di rancang. Presiden Rooservelt pernah berkata:

“In Politics, nothing happen by accident. If it happen, it was planned that way.”

“Dalam politik, tidak ada yang berlaku secara kebetulan. Jika terjadi, ianya telah dirancang untuk menjadi demikian”.

Tanpa menuding jari kepada sesiapa, ia suatu persoalan yang sama sama boleh kita fikirkan. Kemiskinan dan konflik yang belum selesai telah menyebabkan rakyat Sulu berhijrah dan menjadi pelarian di negeri jiran terutama Sabah, Malaysia.

Pada 28 Mei 2008, Ketua Menteri Sabah Datuk Seri Musa Aman berkata menurut anggaran, kini terdapat 440,000 orang asing di Sabah dan daripada jumlah itu, 230,000 adalah orang asing yang bekerja secara sah, 130,000 pendatang asing tanpa izin, manakala selebihnya (80,000) adalah pelarian dari Filipina. Data ini adalah 8 tahun lepas. Pelarian Filipina itu majoritinya dari Selatan Filipina, mencari rezeki di Sabah.

Dari segi geografi, Sabah negeri paling berdekatan. Kata orang, hanya 2-3 jam sudah sampai jika naik bot laju. Sudah pasti, situasi lambakan pelarian mengundang kebimbangan dari segi keselamatan dan rasa tak senang hati penduduk Sabah. Oleh kerana itu, sangat benar perkataan Menteri Pertahanan Negara, Datuk Seri Hishamuddin Tun Hussein:

“Proses damai Selatan Filipina penting bagi keselamatan Sabah, “Kalau sekiranya tidak dapat dipertahankan proses damai itu, saya bimbang mungkin berlaku pergolakan di Lautan Sulu dan ia sedikit sebanyak akan membawa kesan kepada kita di Sabah”

Datuk Seri Hishamuddin juga berkata Malaysia sendiri memain peranan yang besar (dalam proses damai itu) dan kerajaan akan memastikan keselamatan rakyat Negara ini khususnya di Sabah adalah terjamin dari segala ancaman pihak luar.

Kata orang, keamanan mereka akan diperolehi hanya dengan satu cara, yakni berikan hak mereka. Mereka tidak pernah dijajah, mereka mahukan pemerintahan sendiri. Dari sebuah kesultanan Islam, akhirnya dipaksa berada di bawah tunduk kerajaan Kristian Katolik Filipina setelah pelbagai perjanjian dari penjajah barat.

Menjadi sebuah empayar yang hebat di ufuk timur telah mengundang kuasa besar untuk menjarah dan menjajah. Bermula Sepanyol,  Perancis, Great Britain dan Amerika Syarikat. Ironinya, mereka tidak benar-benar berjaya. Mereka berjaya di Utara tetapi mereka gagal menguasai sepenuhnya Selatan Filipina (baca : Mindanao).

Strategi yang sama, apabila tiada mampu menggunakan jalan perang, penjajah menggunakan jalan Perjanjian antara mereka dengan pihak yang bukan wakil sepatutnya. Perjanjian yang kabur telah digunakan mereka. Jika Palestin ‘selamba’ diserahkan oleh British kepada Zionis melalui Deklarasi Balfour (1917), Pattani diserah ke Bangkok dalam perjanjian Siam-Bangkok (1909) oleh Inggeris dan Sulu pula diserah Sepanyol kepada Amerika Syarikat melalui perjanjian Paris (1898). Amerika Syarikat pula menghilangkan kedaulatan Kesultanan Sulu melalui tipuh helah perjanjian Carpenter (1915). Perjanjian yang saya sebutkan di atas semuanya boleh dicabar.

Terkini, sekumpulan ahli perundangan dari Malaysia dan hasil kerjasama ahli perundangan negara Islam lain akan mencabar Deklarasi Balfour yang disifatkan tidak sah. Ketua Pegawai Eksekutif Yayasan MyAqsa, Dr Noorazman Mohd Samsuddin, berkata pihaknya akan mencabar Perjanjian Balfour yang tidak lebih daripada satu penipuan dan retorik politik. Katanya, perjanjian itu tidak terikat dengan mana-mana undang-undang, kebertanggungjawaban dan melanggar peraturan dunia serta kemanusiaan.

Sulu Darul Salam, Patani Darul Salam dan Aceh Darul Salam. Tiga kerajaan Darul Salam di Nusantara ini telah berkongsi epik, episod, duka, kekayaan, semangat luar biasa yang sangat mirip Ketiga-tiganya adalah kerajaan berdaulat dan terus berdaulat. Itu kepercayaan mereka. Mereka tidak mahu berada di bawah NKRI, Bangkok atau Manila. Terjadinya banyak konflik hingga perang kerna mereka hanya meminta hak mereka. Mereka dituduh pengganas kerana menyuarakan hasrat mereka berdiri sendiri.

Apabila mereka mempertahankan hak mereka, mereka dituduh pengganas. Apakah pilihan yang mereka ada demi sesuap nasi dan hak kemanusiaan mereka. Yang ganas sungguh itu memang ada, akan tetapi tidak semua boleh dipukul rata sebagai pengganas. Pihak yang menindas mereka itu sebetulnya lebih pengganas.

Sebenarnya, sebahagian Kesultanan Islam di Nusantara memiliki ketenteraan yang tak terkalah. Hanya mereka dikatakan kalah kerana perjanjian. Mereka (penjajah) mengecut untuk berlawan secara anak jantan. Lalu buat perjanjian yang bersifat kabur dan penuh tipu helah.

Kalau mahu dikisahkan dari awal, ceritanya sangat panjang. Pelbagai suka duka, pahit maung dalam misi di Sulu. Saya telah mencoret lebih panjang pengalaman saya di sana di dalam buku terbaru saya yang akan diterbitkan dalam masa terdekat. Nantikan!

Buku terbaru saya (Angah Sunan) adalah travelog sejarah, dakwah, cinta dan kemanusiaan berdasarkan pengalaman sebenar. Kembara patriots meredah pelbagai plot sejarah, meratah payah, menghadam mistikal dan hikmah. Menelusuri jejak Nusantara demi sebuah kebangkitan, menghurai pemakmaan sendi kekuatan.

Untuk akhirnya, para pembaca dijemput tonton Dokumentari Merah Laut Sulu di youtube. Dokumentari ini adalah kerjasama bersama Ngo Pertubuhan Kekeluargaan Rumpun Nusantara (HaRUM) dan TV Al Hijrah.

Berikut adalah link channel : https://www.youtube.com/watch?v=Opg3kPnmiLo

Saya mengucapkan terima kasih kepada semua para pembaca yang sudi membaca penulisan saya selama ini. Syukran !

Sekian,

Angah Sunan LFO

Ex Project Manager Dokumentari di Sulu


Derbi Alam Melayu – Malaysia Vs Indonesia Malam Ini!

Menjelang perlawan diantara Malaysia dan Indonesia pada malam ini, marilah kita lihat antara perseteruan hangat dunia bolasepak bahagian antarabangsa. Bermula dari permulaan pertama dalam laga England dan Scotland pada tanggal 30 November, 1872, hinggalah sekarang, bola sepak merupakan instrumen nasionalisme lembut yang memberikan ‘kepuasaan’ kepada negara yang menang.

Hakikatnya bolasepak juga merupakan salah satu punca berlakunya perang diantara negara pada 14 Julai melibatkan El Salvador dan Honduras, dinamakan Perang Bolasepak atau ‘Football War’ dalam Bahasa Inggeris. Ia tercetus dek kerana kedua negara saling menang di ibu kota masing masing dalam Peringkat Kelayakan Piala Dunia 1970, ia juseru memberikan tekanan tinggi kepada rakyat yang sudah pun ketika itu dibelenggu masalah politik antara negara.

Perseteruan dahsyat juga terjadi diantara England dan Ireland di 15 Februari, 1995, dimana perlawanan persahabatan bertukar menjadi ‘perseteruan’ selepas penyokong England, yang ada kaitan dengan kumpulan Neo-Nazi merusuh dan menyerang penyokong Ireland di Dublin, Lansdowne. Ia disebut sebagai ‘Rusuhan Bolasepak Jalan Lansdowne’ atau ‘Lansdowne Road Football Riot’. Media Inggeris dan Ireland saling bercakaran di peristiwa itu namun rata-rata pihak permehati lebih salahkan England yang mencetuskan ‘stigma lama’ bila menentang Ireland. Algeria dan Mesir juga dikrekodkan saling adu domba di 2009.Namun perseteruan diatas ini semua merupakan ‘sekali tembak’ yang berlaku di dalam dan luar padang. Perseteruan yang lebih hebat dan lama justru terjadi diantara negara yang lebih dekat pertalianya atau rumpun bangsa. Paling menarik tumpuan adalah Malaysia vs Indonesia, seteru abadi yang sentiasa panas sejak pertama kali bertemu pada Pestabola Merdeka 1957, 7 September.

Malaysia Vs Indonesia: Salasilah PerseteruanPerseteruan paling dahsyat di Asia Tenggara yang beberapa kali juga diperhatikan media antarabangsa. Bermula dari tertubuhnya kedua buah negara sampailah ke era moden. Dua negara serumpun ini selalu bertelagah megenai budaya dan politik dan tidak terlepas juga dari kancah sukan.

Dari mulanya Pestabola Merdeka 1957  yang menyaksikan Indonesia tewaskan Malaysia 2-4 di Kuala Lumpur hingga ke Piala AFF Bawah 19 Tahun di Gelora Delta Sidoarjo dimana Malaysia singkirkan Indonesia di separuh akhir dalam sepakan penalti, Malaysia muncul juara di pentas akhir tundukkan Myanmar.Sejarah Bolasepak Malaysia dan Indonesia begitu terikat. Kedua negara yang juga ‘faham’ bahasa satu sama, menjadi punca selalunya tekanan emosi di tahap tertinggi ketika perlawanan tak kira peringkat sebuah kejuaraan ataupun lokasinya. Ia sentiasa panas dengan ‘nyanyian-nyanyian’ membawa sindiran dan provokasi hinggalah terjahan terjahan yang memancing emosi kedua penyokong Alam Melayu.

Ia semakin memburuk dengan provokasi provokasi dari media Indonesia yang lebih liberal berbanding Malaysia yang lebih menapis. Sering, tajuk dari Garuda berbunyi ‘Lawan Malaysia, Pemain Dingatkan Harga Mati!’ yang membakar nasionalisme NKRI. Di pihak Malaysia, provokasi lebih terhad di alam maya yang kemudianya diterjemah melalui ‘aksi’ di stadium. Kedua negara juga mempunyai ‘Ultras’ atau penyokong fanatik, yang saling tidak mengalah dan menyerah walaupun masa menuju ke penamat.

Gempar di tahun 2010 apabila Malaysia berjaya menerkam Indonesia di Stadium Nasional Bukit Jalil yang ketika itu, dibanjiri oleh pemnat Indonesia baik dari pelancong mahupun perkerja permit di seluruh Malaya. Alkisahnya berbeza ketika di peringkat kumpulan dimana Malaysia dibelasah Indonesia 5-1, bermula dari gol Norshahrul Idlan Talaha yang menaikkan angin pemain Indonesia. Penjaga gol Malaysia Sharbinee Alawi menjadi mangsa titik buta oleh penyerang Indonesia.Namun itu sama sekali tidak mematahkan semangat Malaysia untuk kejutkan skuad Garuda Jaya di Bukit Jalil apabila Safee Sali dan Ashaari Samsudin, masing masing mencetak gol pantas dengan Safee Sali menyumbat dua melepasi Markus Haris Maulana. Namun perlawanan itu dicemari dengan insiden Laser di minit ke 53. Nyanyian provokasi juga terjadi dari curva Ultras Malaya tetapi ditutupi oleh sorakan peminat biasa.

Perlawanan bersambung hingga ke akhir, tapi kerosakan sudah pun dibuat. Aksi timbal balik di Gelora Bung Karno, Jakarta. Malaysia dan Indonesia sekali lagi bersua untuk menutup cerita Piala AFF Suzuki. Di laga akhir, Malaysia tewas 1-2 kepada Indonesia dengan Safee mencetak gol tunggal yang meranapkan impian Garuda untuk mengapai tropi kejuaraan pertama. Di sini, perseteruan Malaysia-Indonesia bertambah rancak dan Harimau Malaya berdepan detik lebih sukar selepas itu.Setahun kemudian. Sukan Sea Jakarta-Palembang, pelopor kepada Sukan Asia 2018 di lokasi yang sama, menjadi medan kedua di era 2010an. Malaysia diwarnai dengan sambutan ‘hangat’ penyokong tuan rumah yang menyeksa mental pemain melalui ‘sokong tidak langsung’ kepada mana mana negara yang menentang Team Malaysia.

Di arena Bolasepak paling hangat disorot oleh penyokong Garuda yang hampa di tahun sebelumnya. Harimau Malaya kembali dengan beberapa muka baru yang dipilih Ong Kim Swee. Baddrol Bakhtiar menjadi pewaris Kapten dari Safiq Rahim buat skuad B-23. Pertualangan dimulakan dan medan hijau menjadi saksi akan provokasi paling dahsyat dalam sejarah bolasepak Asia Tenggara, tidak pernah dilihat oleh mana-mana pasukan lagi.Provokasi melampau Indonesia bermula dari perlawanan pertama diantara dua negara. Malaysia muncul sebagai pemenang kali ini dengan jaringan Syahrul Azwari yang mendiamkan penyokong tuan rumah ketika itu. Buat pertama kalinya juga Malaysia berada diatas Indonesia di dalam saingan kumpulan selepas kekecewaan di AFF Suzuki 2010 yang sekadar naib juara. Namun segala titik tolak berlaku di sini apabila Malaysia meneruskan rentak cemerlang sampai ke akhir perlawanan yang sekali lagi menemukan dua musuh tradisi di pentas penentu juara.

Namun kisah buruk melanda Harimau Muda apabila terpaksa menaiki kereta perisai Barrakuda dari hotel hinggalah ke gelangang keramat Indonesia, Gelora Bung Karno, dinamakan selepas tokoh yang melancarkan ‘Ganyang Malaysia’ ketika era Konfrontasi. Dengan nama stadium itu sahaja boleh merasuk para penyokong Indonesia membenci Malaysia dan menunjukkan semangat luar biasa di lapangan hijau.Selepas tibanya skuad Harimau Muda bagi menyiapkan diri menentang Garuda Muda. Penyokong Indonesia mula mengepung bas-bas penyokong-pemain Malaysia yang sudah siap sedia untuk memasuki stadium. Detik cemas berlaku apabila Ultras Malaya diredah oleh fanatik Indonesia, namun tidak ada kecelakaan serius yang terjadi.

Akan tetapi bas penyokong dan pemain Malaysia harus masuk terus ke dalam padang stadium dan semua diarahkan untuk berlari terus ke tempat yang di khaskan untuk masing masing dengan pemain-pemain terus ke dalam padang dan penyokong dikawal rapi supaya selamat ke bahagian khas penyokong Away. Tiba masa perlawanan. Istiadat Lagu Kebangsaan bermula, dan di detik inilah, buat pertama kalinya dalam sejarah Bolasepak dan Negara Malaysia, Negaraku dihina di kandang asing. Sorakan boo menggegarkan stadium Sukarno yang jelas masih dihantui sentimen ‘Ganyang Malaysia’.Penyokong dan pemain Malaysia langsung tidak hiraukan provokasi tersebut, mereka nyanyikan Negaraku dengan sepenuh hati dan jiwa bagi menunjukkan rasa patriotisme dan Hormat bagi negara Federasi Malaysia. Sedikitpun tidak megentarkan jiwa mereka yang dikelilingi hampir keseluruhan penyokong fanatik Indonesia dari Sabang sampai Merauke, dari Aceh United FC ke Persipura Jayapura. Penyokong terhad Malaysia menafikan kesemua ketakutan itu dengan ‘sepele’.Perlawanan diheret ke penalti hasil dari gol Gunawan Dwi Cahyo dan Tandukkan Bumi Asraruddin Putra Omar. Ketegangan memuncak dengan provokasi dari Indonesia semakin bising bila giliran Malaysia mengambil sepakan. Terus dan terus, Malaysia berjaya tambah defisit buat Indonesia apabila sepakan Gunawan Dwi Cahyo ditampan Khairul Fahmi Che Mat ‘Apek’. Kapten Baddrol Bakhtiar menjadi algojo terakhir untuk memastikan Indonesia tewas di kandang sendiri buat kali ketiga berturut turut di tangan Malaysia, yang juga menjadi juara kali kedua di bumi Jawa. Negaraku tidak lagi dikacau oleh penyokong tegar NKRI.

2012 menghantar kedua negara bertemu sekali lagi. Kali ini Malaysia gah menjadi naib juara kumpulan selepas tewas dalam bilangan gol dengan Singapura. Perlawanan kumpulan B dimana Malaysia menjadi hos baginya menyaksikan Indonesia tersingkir dengan tragis.

Ini kerana ia tewas di kandang yang menyumpahnya di tahun 2010 dan juga buat pertama kali dalam sejarah moden, terkeluar di peringkat kumpulan, lebih parah, di kaki Malaysiia. Perlawanan penentuan itu juga dicemari dengan sorakan ‘Indonesia Itu A*****’ oleh Ultras Malaya yang mengimbau memori pahit 2011 di Gelora Bung Karno akibat dihina oleh Ultras Garuda yang melampaui batas.2013 Malaysia dan Indonesia bersua di tiga pertandingan. AFF U16 bermula dahulu dengan Malaysia seri 0-0 di perlawanan keempat Harimau Muda. Namun dengan secara keseluruhan baki perlawanan yang dimenangi Malaysia, ia dipastikan menjadi juara kumpulan selepas terikat 8 mata bersama Garuda Muda. Selang seli ke permainan akhir.

Sekali lagi kedua negara musuh ‘bebuyutan’ ini bertemu untuk meraih gelaran juara, kedua negara ini masih lagi tidak menjuarai pertandingan kategori umur tersebut. Indonesia bermula garang dengan gol oleh Gatot minit ke 28. Perlawanan seakan menunjukkan bahwa Indonesia ialah juara sulung buat kali ini akan tetapi Harimau Malaya di hadiahkan sepakan penalti di minit ke 89, hasil kesalahan pemain pertahanan Indonesia. Shahrul Adnan menjadi penyelamat dengan tendangan memasuki gawang Indonesia dengan tepat. Perlawanan diheret ke masa tambahan sebelum Wayang Kesatria Penalti. Malaysia kini berdepan episod sama seperti Sukan Sea 2011 namun tanpa penyokong besar Indonesia yang fanatik.Nasib malang menimpa Malaysia apabila permulaannya buruk dengan 3 pemain tidak dapat melaksanakan tugas mereka. Hafiy Ghaffar dan Imran masing masing tidak dapat menewaskan penjaga gol Indonesia. Nasib menyebelahi Malaysia apabila Radja juga gagal menyempurnakan sepakanya, jikalau tidak, Garuda Muda sudah pasti akan menjadi juara. 3 lagi pemain Indonesia turut gagal dalam persembahan algojo mereka, dan tendangan akhir dari sang penjaga gol. yang juga wira Sukan Sea 2017, Mohammad Haziq Nadzli, memusnahkan impian Indonesia sekali lagi untuk merasa kejuaraan.

Di kejohanan berikutnya, Malaysia B19 turun berdepan Indonesia pada di Gelora Delta Sidoarjo, venue yang sama bagi kejohanan 2018 di mana Malaysia begelar juara. Namun di edisi ini Malaysia harus akur hanya sekadar seri dengan Indonesia hasil 1-1 dan dipastikan tersingkir selepas beza dua mata bersama Indonesia. Indonesia menjuarai piala tersebut buat pertama kalinya.Di Sukan Sea 2013, Malaysia berdepan Indonesia di Myanmar. Laluan kedua negara berbeza sama sekali. Ini kerana Malaysia muncul juara kumpulan A manakala Indonesia sekadar naib juara mengiringi Thailand. Di separuh akhir, drama yang sama berulang  selepas Harimau dan Garuda Muda seri terikat, dengan Bayu Gatra menerkam di babak pertama, dan Thamil Arasu jadi penyelamat Malaysia di babak kedua. Terus, waktu tambahan di mainkan sebelum wayang penalty.Malang sekali Malaysia dikalahkan selepas wira minit akhir Thamil Arasu dan Shahrul Saad gagal menyempurnakan sepakan mereka. Harapan seolah diberikan selepas Manahati Lestusen juga gagal di tendangan ketiga namun selebihnya Indonesia berjaya memasukkan bola mereka. Buat pertama kalinya Malaysia tewas di tangan Indonesia dalam aksi penalti dan tersingkir. Lebih parah, kalah di tangan Singapura bagi tempat 3/4. Indonesia pula terlepas peluang untuk tamatkan kemarau selepas tewas 1-0 di tangan Thailand.

2017 Malaysia dan Indonesia bertemu lagi di Sukan Sea. Kali ini di hoskan di Malaysia dan Bukit Jalil menjadi saksi bagi seluruh pecinta Bolasepak tanah air dan warga asing. Indonesia, yang telah dibelasah sebelum itu di peringkat kelayakan AFC B16 dan 19, ingin membalas dendam terhadap Malaysia di hadapan penyokong tuan rumah.

Insiden bendera terbalik dan penarikan diri skuad Sepak Takraw puterinya juga mengundang sentimen 2011 yang membakar semangat. Malaysia justeru berdepan terkekan keinginan peminat untuk baham Indonsia selepas cemerlang di peringkat kumpulan.  Perlawanan berlangsung sengit dengan Indonesia bermula rancak dengan serangan. Evan Dimas dan rakan-rakanya Berjaya menkotak katik kan barisan Malaysia dan penyokongnya.Namun nasib sekali lagi menyebelahi Malaysia apabila tandukkan wira N. Thanabalan, berjaya menembusi gawang Garuda Muda dan perlawanan berakhir dengan emosi, tangisan, serta duka lara bagi penyokong Indonesia. Kekalahan ketiga berturut turut di tangan Malaysia dalam hanya masa satu tahun.

Meski memperoleh pemain pemain berbakat. Indonesia sering tewas secara epik di tangan Harimau Muda. Media Indonesia soroti kekalahan berikut sebagai ‘heroik dan memuji Satria Tama, penjaga gol Indonesia yang beraksi cemerlang manampan bola-bola Malaysia. Namun begitu. Malaysia bernasib malang apabila berjumpa Thailand apabila Haziq Nadzli tertampan ke dalam gol sendiri, justru Malaysia kempunan di tangan Thailand, ‘Seteru Badi’ Harimau Malaya sekian lama.

2018 menjadi medan terbesar buat kedua negara apabila Sukan Asia Jakarta-Palembang bersiap untuk terima atlit di seluruh pelusuk Asia. Malaysia dan Indonesia, seteru abadi sejak merdeka, bahkan dari zaman Melaka dan Majapahit, bersua bagaikan perang. Di Surabaya, pemain dan staf Malaysia dihujani botol dan batu selepas menewaskan ‘Timnas’ Indonesia di drama penalti sekali lagi.

Di Kejohanan Bawah 16, pertembungan Malaysia-Indonesia kembali bersua, dengan Malaysia sekali lagi ingin mencipta ‘kepedihan’ kepada skuad Garuda Muda. Dalam perlawanan ini, sayang Malaysia terpaksa akur apabila kesilapan di lewat masa membawa padah apabila Indonesia dihadiahkan sepakan penalti.

Dengan bergaya, pemain Indonesia Bagus Kahfi menyempurnakan tendangannya di minit ke 72, justru menghantar Malaysia ke perlawanan tempat ketiga bersama dengan Myanmar. Malaysia tamatkan kempen di tempat ketiga apabila berjaya menewaskan Myanmar dengan 1-0, hasil dari jaringan Alif Daniel di minit-minit penghujung permainan.Di Sukan Asia 2018. Malaysia dan Indonesia tidak bersemuka namun ‘bahang’ tuan rumah terhadap pasukan ‘paling dibenci’ mereka yaitu Malaysia bertanding di kumpulan E bersama-sama dengan Korea Selatan, Bahrain dan Kyrgyzstan. Sukan Asia ini juga menyaksikan ‘jaguh’ siber Malaysia, Indonesia dan Vietnam berperang bagi maruah masing-masing. Indonesia juga dikecam akibat memberi padang latihan buruk kepada Malaysia dan Vietnam, justeru membangkitkan persoalan ‘tidak adil’ dalam layanan terhadap dua pasukan Asia Tenggara yang bertanding dalam edisi kali ini. Apa yang menariknya, selepas menjadi juara kumpulan masing-masing. Malaysia dan Indonesia tunduk di peringkat Suku Akhir, dengan Indonesia tewas dalam aksi penalti menentang UAE, dan Malaysia pula, disingkirkan pasukan Jepun akibat penalti minit akhir juga dari kesilapan Dominic Tan.Pada tahun ini, tanggal 17 Ogos, Malaysia bertemu dengan Indonesia pada tarikh keramat ‘Negara Kesatuan Republik Indonesia’, bulan kemerdekaan bagi Indonesia dan Malaysia. Sudah pasti kedua pasukan ingin menghadiahkan kemenangan berprestij ‘Derbi Alam Melayu’ bagi hari kebebasan masing-masing. Indonesia akan cuba sedaya upaya bagi mengelakkan ‘Malapetaka Agustus’, dan bagi Malaysia, untuk mempertahankan maruah yang dipertaruhkan.

Ternyata Malaysia sekali lagi gah dalam perlawanan ini. Berjaya menewaskan Indonesia hasil dari jaringan Aiman Afif, Luqman Hakim, dan Harith Haiqal Adam (dua kali, minit akhir beliau menjadi wira pada masa tambahan). Indonesia yang dibarisi Bagas dan Bagus Kahfi, gagal untuk mara ke peringkat seterusnya. Skuad asuhan Brad Maloney bagaimanapun tewas kepada Australia dalam penentuan kejuaraan dengan kekalahan 0-1. Apa pun ia tetap menjadi kemenangan manis buat Harimau Muda dalam membaham Garuda Muda di separuh akhir, yang cukup epik perlawanannya. Keputusan itu diingati dengan kata-kata ‘Salam 4-3’ bagi rata-rata penyokong Malaysia. Insiden 5 September, Kelayakkan Piala Dunia 2022Kemenangan Malaysia di AFF B-18 menentang Indonesia sudah pasti mengundang kecewa dan rasa marah penyokong Indonesia terhadap bukan sahaja PSSI, tapi juga Skuad Kebangsaan kerana dianggap menjadi ‘penghalang’ terbesar negara Republik itu dalam merangkul kejuaraan dalam sukan Bola Sepak. Apa taknya, tiap kali berjumpa Malaysia, pasti tewas pada minit-minit akhir.

Lantas daripada itu, Kelayakkan Piala Dunia 2022 dan Piala Asia 2023. Teras penyokong Indonesia, ‘Ultras Garuda’, ingin membalas dendam terhadap kekalahan pahit ini dengan taktik psikologi yang boleh dikatakan amat keji, dan sungguh tidak bertamadun sekali. Apa yang terjadi lebih teruk berbanding Sukan Sea 2011 dimana provokasi ketika Lagu Negaraku dimainkan, dilakukan oleh penyokong Indonesia.

Faktor kawalan keselamatan juga menjadi topik hangat dikalangan ruang maya rakyat Malaysia, terutama apabila insiden-insiden berprofil tinggi yang menyebabkan kematian penyokong kelab bola Indonesia terjadi, dengan kes Haringga Sirla menjadi rujukan utama.Menuju kepada pra-perlawanan. Bukan sahaja para pemain Malaysia di-psikokan, malah, penyokong Malaysia yang bertandang ke Gelora Bung Karno, stadium keramat tokoh ‘Ganyang Malaysia’, turut diserang diluar stadium. Pekikan ‘Malaysia Anj*ng’ ‘Maling**a’, dan banyak lagi yang mungkin pahlawan kekunci negara biasa lihat di alam maya didengari.

Tak ketinggalan, ‘batu’ juga dihadiahkan oleh Ultras Garuda dan sekutunya kepada Malaysia di kawasan masuk ke stadium. Seperti kata salah seorang saksi penyokong Malaysia, yakni Iyzat Hamdan. ‘’Kita tahu Malaysia macam mana. Kita tahu Indonesia macam mana. Suasana ini hanya boleh didapti di Jakarta sahaja’’. Jakarta adalah ‘Belgrade’ untuk Malaysia sebagaimana penyokong Croatia rasakan ketika Kelayakkan Piala Dunia 2014 pada tahun 2013.

Sejurus selepas semuanya selesai diluar stadium. Perlawanan pun sedia untuk dimulai. Pada pukul 8:45 malam waktu Malaysia, ia bermula, Negaraku dimainkan dan sekali lagi, gegak gempita penyokong Indonesia didengari dalam usaha mereka ‘menggangu’ fokus dan semangat pemain Malaysia.

Namun suara para penyokong Malaysia terus bergema, tidak hiraukan provokasi Indonesia. Sehabis sesi upacara lagu kebangsaan. Tifo ‘F*ck You Losers’ dibentangkan oleh Ultras Garuda, yang ditujukan kepada para pemain Malaysia dan penyokongnya.  Tapi mungkinkah ini detik karma buat mereka?Bermulanya perlawanan. Malaysia mengasak kubu Indonesia dengan larian-larian ‘over-lapping’ yang dibuat oleh Sumareh dan Brendan ‘Top’ Gan. Serangan demi serangan ditampilkan namun disekat di luar kotak penalti. Indonesia membuka peluang mereka dengan jaringan Beto Goncalves pada minit ke 11, rembatan padu menerjah gawang Farizal Marlias. Malaysia bangkit pada minit ke 36 apabila pemain gentian Sumareh membuat larian cantik dan berjaya membuat ‘gol lintasan’ ke penjuru tiang yang melantun ke dalam gawang. 1-1 di separuh masa pertama

Separuh masa kedua. Malaysia dan Indonesia sama-sama seimbang dalam gerakan dan juga tendangan ke pintu gol. Namun Indonesia sekali lagi dihadapan apabila Beto Goncalves, yang berjaya melepasi ‘marking’ pemain Malaysia, melepaskan rembatan luar kotak penalti yang gagal ditepis Kapten Farizal Marlias. Jeritan keseronokan meletup di GBK, dan Indonesia, semakin yakin dalam misi tiga mata mereka dalam kempen pembukaan Kumpulan G. Tidak semudah itu, mas!

Di minit ke 65, Syafiq Ahmad memberikan tandukan padu apabila bola yang ditendang oleh pemain Malaysia dari sepakan penjuru ‘tersangkut’ di bahagian garisan apabila ditepis Andritany Ardhiyasa. Para pemain Malaysia mendakwa bola sudah terkena tangan. Bola dikeluar namun dapat semula pada Malaysia, dan akhir hantaran lintang oleh Safawi Rasid menuju tepat ke kepala Syafiq Ahmad. GBK terdiam, dengan suara penyokong Malaysia membingitkan suasana. Malaysia 2, Indonesia 2.Menuju ke masa kecederaan. Dua-dua pihak tampak sudah letih, dan para pemain Indonesia, yang terkesima dengan serangan dalam padang oleh puak militant bola dari Ultras Garuda. Sudah semakin hilang tumpuan dan arah. Mentaliti jatuh. Kelebihan kepada Malaysia dalam menyusun serangan akhir.

Ya! Ia membuahkan hasil apabila ‘Serangan Umum’ terkahir yang diketuai Brendan Gan memperkotak-katikan barisan pertahan Indonesia yang menyaksikan beliau memberi bola ke Matthew Davies, dan Davies berikan pada Sumareh. Dengan satu ‘libasan’. Bola memasuki gawang Indonesia di minit ke 96, Andritany tak terdaya, begitu juga para pemain Indonesia yang kemudian terlentang di rumput hijau. Kecewa teramat satu mata dirampas pada saat-saat akhir.

Wisel penamat kemudian ditiupkan, dan Malaysia berjaya mengakhiri badi bertahun lamanya di Gelora Bung Karno dengan kemenangan yang cukup manis dan berprofil tinggi di laman Sang Garuda. 2-3 menjadi igauan ngeri para penyokong Indonesia, dan disini, ‘neraka sudah tiba’ buat situasi di dalam dan luar stadium. Suatu insiden yang akan diingat oleh rakyat Malaysia, dengan ia dianamakan ‘Peristiwa 5 September, dua ribu sembilan belas, 6 Muharram, 1441 AH’.

Keadaan semakin getir apabila penyokong Indonesia mula membaling objek, dan botol yang didakwa berisi air kencing.  Laungan provokasi  juga semakin kuat, dan ‘terjahan’ terhadap kawasan penyokong Malaysia.  Saksi mengatakan ia seperti ‘perang’, dan salah satu insiden paling ganas merwarnai bola sepak di Asia Tenggara setakat ini. Media Malaysia pula terkejut, mana tak nya, layanan ‘serumpun’ ditagih, akan tetapi batu dan air kencing menjadi sambutan kepada rakyat Malaysia.

Pasca insiden, 2 penyokong Malaysia disahkan cedera, dan dikejarkan ke hospital terdekat. Penyokong Malaysia yang lain terpaksa menunggu berjam-jam sebelum diberi lampu hijau oleh Polis Republik Indonesia untuk keluar dari stadium dengan selamat. Para pemain Malaysia pula sekali lagi ‘berjumpa’ dengan Barracuda, kereta perisai Indonesia yang pernah jadi bualan hangat rakyat tempatan pada AFF Suzuki 2010 dan Sukan Sea 2011. Mat Yo dan Tan Cheng Hoe yang pernah berhadapan dengan 2 situasi getir tersebut sebagai veteran di dalam skuad Malaysia ini.

Insiden ini turut mendapat perhatian kerajaan kedua-dua negara. Dengan Menteri Belia dan Sukan Indonesia, Imam Nahrawi meminta maaf kepada Malaysia. FAM pula melaporkan insiden ini ke FIFA (yang diakhiri dengan dendan minima dan tiada pengantungan penyokong untuk Indonesia).Tamat kisah di GBK. Meninggalkan seribu satu memori pasukan Malaysia.

Sekarang, hanya berbaki 1 lagi perlawanan pada tahun 2019 sebelum Kelayakan Piala Dunia bersambung tahun hadapan. Malaysia kini menyambut Indonesia di kandang sendiri, di Stadium Nasional Bukit Jalil. Indonesia, dengan 4 kekalahan, sudah pasti bermain tanpa tekanan tapi ‘ditekan’ untuk menang lawan Malaysia. Malaysia, yang semakin bersemangat selepas menundukkan Thailand 2-1 di laman sendiri, tapi sebelum ini berdepan kekalah tipis 1-2 berdepan UAE, dan 1-0 dari Vietnam, harus manfaatkan peluang ini untuk menjadi naib juara kumpulan dengan harapan Vietnam juga kalahkan atau seri berdepan Thailand.

Siapakah akan menjadi pemenang ‘Derbi Alam Melayu’ pada 19 November nanti? Ayuh! Kita berikan sokongan padu pada Skuad Kebangsaan nanti. Kalahkan Sang Garuda! Pukul 8:45, tanggal 19 November akan menentukan segala-galanya bagi kedua seteru ini.“Dengan negara lain kita boleh kalah, tetapi dengan Indonesia kita tak boleh kalah brader!’’ –Adam Nor AzlinRekod pertembungan peringkat senior:Malaysia menang sebanyak 36 kaliIndonesia menang sebanyak 39 kaliKedua-dua pasukan seri sebanyak 21 kaliRUJUKAN:https://ultrasmalaya.wordpress.com/2012/02/22/ultras-malaya-ke-gelora-bung-karno-bahagian-ketiga-akhir/ (Kesaksian di GBK, 2011.)http://www.goal.com/en-my/news/3891/features/2014/11/24/6660541/flash-back-aff-suzuki-cup-2010 (Refleksi 2010)https://www.fourfourtwo.com/my/features/asias-biggest-rivalries-malaysian-and-indonesian-intensity (Sejarah Perseteruan)https://www.fam.org.my/news/malaysia-wins-aff-u16-aya-bank-championship-2013 (Kemenangan 2013)http://www.astroawani.com/berita-sukan/sukan-sea-meski-tewas-sokongan-masih-teguh-di-belakang-harimau-muda-27239 (Sukan Sea 2013)https://bolalob.com/read/92782/lecehkan-bendera-indonesia-pemain-malaysia-u-16-dihujani-makian (Media Indonesia dan Perseteruan)https://dwioktanugroho.wordpress.com/2013/08/15/negara-negara-yang-masih-memiliki-musuh-bebuyutan/ (Kredit Sumber Gambar)https://www.tribunnews.com/superball/2012/12/02/tersingkir-dari-piala-aff-2012-pembelajaran-bagi-sepakbola-indonesia (Kredit Sumber Gambar 2 dan Laporan 2012, oleh Tribunnews.com)https://football-tribe.com/asia/2017/08/27/thanabalan-header-secures-sea-games-final-spot-malaysia/ (Kredit Sumber Gambar 3 dan Laporan Sukan Sea 2017, oleh Bola.com)https://sport.detik.com/sepakbola/liga-indonesia/d-4112114/malaysia-vs-indonesia-berlanjut-ke-adu-penalti (Kredit Sumber Gambar 4, oleh Zabur Karuru, ANTARA)https://semuanyabola.com/jaguh-siber-indonesia-malaysia-vietnam/ (Perang Jaguh Siber Se-Asean)http://www.astroawani.com/berita-sukan/menang-ke-atas-korea-selatan-rakyat-malaysia-tidak-bermimpi-183300 (Kesaksian Penyokong Indonesia Menyokong Korea Selatan)http://www.astroawani.com/berita-dunia/indonesia-mohon-maaf-pada-malaysia-216843 (Indonesia mohon maaf pada Malaysia. Kredit Sumber Gambar 10)https://www.bharian.com.my/sukan/bola/2019/09/604057/2-penyokong-malaysia-cedera-termasuk-patah-tangan  (2 penyokong Malaysia cedera termasuk patah tangan.  Kredit Sumber Gambar 11)https://www.foxsportsasia.com/football/asian-football/fifa-wc-asian-qualifiers/1167975/sumareh-inspires-malaysia-to-stunning-last-gasp-comeback-win-over-indonesia/ (Laporan Perlawanan. Kredit Sumber Gambar 9)https://semuanyabola.com/penyokong-malaysia-di-gbk-disambut-hujan-batu-oleh-indonesia/ (Serangan diluar stadium oleh penyokong Indonesia)https://www.bharian.com.my/dunia/asean/2018/09/477566/peminat-bola-sepak-mati-dipukul-penyokong-lawan (Kes Haringga Sirla)https://www.11v11.com/teams/indonesia/tab/opposingTeams/opposition/Malaysia/ (Rekod pertembungan Malaysia-Indonesia)


Doktor Perancis Cadangkan Afrika Jadi Makmal Ujikaji Covid-19

Tatkala usaha menghasilkan penawar dan vaksin Covid-19 giat dijalankan di seluruh dunia, ada sahaja LEMBU… Ya, lembu yang bersikap perkauman terhadap orang lain dalam aspek pengujian dan penghasilan vaksin.

Lembu yang dimaksudkan penulis ialah dua doktor ternama Perancis yang mencadangkan pengujian vaksin ke atas orang-orang Afrika yang fakir dan miskin serta menjadikan benua berkenaan sebagai makmal besar untuk menguji keberkesanan vaksin Covid-19.

Cadangan ini diutarakan oleh Jean-Paul Mira, ketua unit rawatan intensif Hospital Cochin di Paris dan Camille Locht, pengarah penyelidikan Institut Penyelidikan Kesihatan dan Perubatan Kebangsaan Perancis (INSERM). Kedua-duanya tampil dalam satu segmen rancangan yang disiarkan stesen televisyen Perancis LCI.

Dalam segmen itu, Mira berkata, “Jika saya mengutarakan idea provokatif ini, patutkah kita lakukan ujian vaksin Covid-19 di Afrika di mana tiada topeng, tiada rawatan dan tiada ICU? Ia seperti apa yang kita lakukan berkenaan AIDS. Kita cuba lakukan terhadap pelacur-pelacur kerana mereka amat terdedah dan tidak melindungi diri mereka.”

Locht bersetuju dan menambah, “Betul. Kami sedang memikirkan untuk membuat kajian sama di Afrika dengan menggunakan pendekatan sama dengan plasebo BCG (individu yang ada suntikan BCG dilihat tidak mudah dijangkiti Covid-19). Kami akan memikirkan kemungkinan tersebut dengan serius.”

Sekarang, jika anda merasa kenyataan dua doktor jahanam ini satu gurauan, boleh lihat sendiri video di bawah:

Sejak petikan video itu muncul di laman media sosial, kedua-dua Mira dan Locht menerima kecaman hebat baik orang ramai mahupun tokoh-tokoh terkenal. Misalnya, Senator Val-d’Oise dari Parti Sosialis Perancis Rachid Temal menyifatkan melayan orang-orang Afrika bak tikus makmal membuatkannya rasa nak muntah.

Sementara bekas penyerang Marseille dan Chelsea, Didier Drogba pula menyuarakan kecaman keras terhadap Mira dan Locht. Beliau menyifatkan kedua-duanya mempunyai sikap perkauman yang menebal dan menggesa menghentikan melabel Afrika sebagai sebuah makmal besar.

Kemarahan orang ramai terhadap dua figura ini menyebabkan beberapa pihak terpaksa menjelaskan pendirian mereka. Kumpulan penyelidikan INSERM menggelar perkara tersebut sebagai berita palsu dan menegaskan usaha vaksin Covid-19 ketika ini sedang giat dilakukan di Australia dan Eropah.

Tambah kumpulan itu lagi, jika ujian vaksin dibuat di Afrika, ia akan dibuat selari dengan dua benua berkenaan dan menyifatkan ia satu usaha global dalam memerangi wabak Covid-19. Namun, ia masih belum menjelaskan komen rasis yang dibuat Locht dalam segmen LCI itu.

Semasa artikel ini ditulis, INSERM masih belum membuat sebarang kenyataan terhadap isu ini. Manakala Mira pula menafikan dirinya seorang rasis dan menyifatkan pandangannya itu disalahtafsir ramai. Namun, beliau pada masa sama memohon maaf sekiranya pandangan itu mencetuskan kontroversi.

Yang pasti, usaha pengujian dan penghasilan vaksin Covid-19 ialah usaha kolektif semua pihak. Tidak perlu label perkauman sebegitu rupa. Ini kerana Covid-19 menjangkiti mangsanya tanpa mengira agama, fahaman politik, status kekayaan, kaum atau umur.

Dan perkara terakhir yang dimahukan ialah bila ada yang bersikap mementingkan diri sendiri dan rasis menjejaskan usaha kolektif ini.

RUJUKAN:

BBC. (2020). Coronavirus: France racism row over doctors’ Africa testing comments. https://www.bbc.com/news/world-europe-52151722

RFI. (2020). French medical experts slammed over ‘racist’ comments on Covid-19 testing in Africa. http://www.rfi.fr/en/africa/20200403-french-medical-experts-caught-slammed-over-racist-comments-on-covid-19-testing-in-africa


Bagaimana Playstation Menjadi Konsol Permainan Video Paling Laris?

Kepada semua lelaki yang wujud di dunia ini, anda pasti ternanti-nantikan PlayStation 5 (PS5) yang dijangka akan dirilis pada akhir tahun.

Malahan ada yang beranggapan, impian setiap lelaki bukan wanita cantik tetapi adalah PS5. Persoalannya, bagaimanakah PlaySation bermula dan menjadi gemilang sehingga ke hari ini? Ayuh soroti artikel ini.

Semuanya bermula ketika tahun 1988 apabila Sony memeterai perjanjian bersama Nintendo untuk membangunkan CD-ROM yang juga dikenali sebagai Super Disc.

Ianya digunakan bagi Super Nintendo terbaru pada masa tersebut. Walau bagaimanapun atas alasan kontrak dan perlesenan, Super Disc tidak pernah dilancarkan. Di sinilah ianya bermula;

PlayStation merupakan konsol permainan video yang digagaskan pada tahun 1994 oleh syarikat Sony Computer Entertainment. PlayStaition juga merupakan salah satu generasi baru konsol 32-bit yang menandakan pencapaian mendadak Sony dalam permainan video.

Bagi generasi pertama PlayStation yang juga dikenali sebagai PS One menggunakan cakera padat dimana permainan video semakin menuju ke arus kemodenan.

Setelah kegagalan menjadikan PlayStation sebagai Super Nintendo Entertainment pada awal tahun 1990, Sony telah mengambil tindakan untuk meliriskan sendiri konsol permainan videonya sendiri.

Serentak dengan itu, PlayStation telah dilancarkan di Jepun pada Disember 1994 dan memasuki pasaran Amerika ketika September 1995. Kedua-dua pelancaran ini mendapat sambutan yang sangat menggalakan daripada pelanggan.

Menjelang tahun 2005, PlayStation telah menjadi konsol pertama yang berjaya mencapai jualan sebanyak 100 juta unit. Antara permainan video utama bagi PlayStation adalah Final Fantasy 7, Crash Bandicoot, dan Tekken dengan pelbagai siri bahkan mendapat sambutan hangat daripada pengguna.

Setelah itu, PlayStation juga telah melancarkan PS2 yang diperkenalkan pada tahun awal millennium. Apa yang menariknya, PS2 menawarkan kemampuan untuk beroperasi menggunakan internet yang digabungkan dengan pelbagai jenis permainan video seperti FIFA dan Pro Evolution Soccer (PES).

Hal ini telah menyebabkan pesaing utama PS2 iaitu Sega Dreamcast dan Nintendo GameCube terus hancur lebur. PS2 juga telah mencatatkan jualan sebanyak 100 juta unit yang terus menerus membunuh pesaingnya.

Walau bagaimanapun, konsol seterusnya iaitu PS3 yang diliris pada 2006 tidak mampu mengulangi pencapaian dan kegemilangan PS3. Situasi itu juga dibantu dengan saingan yang sangat kuat daripada Microsoft Xbox 360 dan Nintendo Wii.

Disamping kegagalan itu, pada 2013, PlayStation telah melancarkan PS4 yang dijangka akan disaingi dengan hebat oleh Xbox One. PS4 ini disertakan sekali dengan platform baru yang memiliki grafik yang hebat dan pengalaman multi-pemain begitu mengasyikkan.

Konsol permainan ini juga dijadikan sebagai pemain Blu-ray dan peranti media penstriman. Malahan PlayStation Now memberikan akses kepada pelbagai permainan video sedia ada dan terbaru.

Sony berjaya memasuki pasaran virtual reality VR apabila syarikat itu berjaya meluncurkan PS VR pada Oktober 2016. Sistem PS VR merangkumi PS4 bersama fon kepala dan alat kawalan.

Namun begitu, sambutan terhadap PS VR agak perlahan memandangkan industri VR sendiripun berada dalam kegeringan.

Pada tahun ini, Sony telah memutuskan untuk meluncurkan PS5 yang dijangka mampu memberikan pengalaman menarik dalam permainan video. Namun begitu, harga rasmi bagi konsol ini belum diumumkan secara rasmi.

Terdapat juga yang menjangkakan bahawasanya PS5 boleh dijual dengan harga serendah RM1800 sahaja. Jika ianya lebih daripada itu pasti akan mengecewakan ramai pihak. Kepada para pembaca semua terutamanya lelaki, sudah anda menabunvg serta meminta kebenaran pasangan untuk memiliki PS5?


Kenapa Pemandu M4buk Berbahaya?

Sabar dulu semua, sabar. Saya tahu soalan yang diutarakn ini nampak macam bodoh. Sebab ramai yang tahu, pemandu mabvk ni memang membahayakan, bukan setakat kepada dirinya sendiri, malah terhadap pemandu lain di atas jalan raya.

Statistik yang dikeluarkan oleh Kementerian Pengangkutan juga menunjukkan yang pemandu mabvk menyumbang kepada ratusan kem4langan di Malaysia, dan boleh kata separuh darinya menyebabkan kem4tian .[1] Ini dapat disaksikan dengan jelas melalui laporan media, seringkali ada sahaja manusia yang menjadi k0rb4n pemandu mabvk.[2][3]

Tapi, kita tak tahu sejauh mana bahayanya pemandu mabvk. Kita tidak faham mekanisma dan sains di sebaliknya, yang membuatkan pemandu mabvk itu, memandu secara berbahaya. Jadi rencana ini ditulis bagi membincangkan sains di sebalik di pemandu mabvk.

Kerana sebelum menentang sesuatu musuh itu, kita perlu faham dulu musuh itu dari segala segi.

Sains Alk0hol

Secara mudahnya 4rak ni dibuat dari proses penapaian. Dibantu oleh ragi ia menukarkan molekul gula yang ada dalam buah-buahan ini kepada alk0hol. Dari sukrosa dan fruktosa kepada alk0hol.[4]

Bila kita bercerita tentang minuman beralk0hol, secara spesifiknya kita sedang merujuk kepada ethanol. Sebab alk0hol ni luas. Segala sebatian organik yang mempunyai rantaian OH padanya boleh dipanggil sebagai alk0hol. [5]

Dan tak wujud pun 4rak yang mempunyai 100% peratus ethanol. Sebab bahaya minum ar4k yang sebegini. Sedikit sahaja dah boleh menaikkan kandungan alk0hol dalam darah kepada paras yang merbahaya. Kebiasaannya ar4k seperti wain mempunyai kandungan alk0hol pada tahap 5-15%.

Ar4k yang dihasilkan melalui proses penyulingan ni yang paling merbahaya. Seperti gin, vodka dan whiskey, yang masing-masing mempunyai kandungan alk0hol antara 40-95%. [6]

Sebagai umat Islam, satu peratus alk0hol pun kita tak boleh minum. Tapi bagi mereka yang bukan beragama Islam, alk0hol yang mereka minum ini akan masuk dan meresap ke dalam badan. 80 peratus akan diserap di dalam usus kecil, dan selebihnya akan diserap di dalam perut.[7]

Alk0hol ini akan meresap ke dalam darah, dan akan meningkatkan kandungan alk0hol dalam darah. Benda ni yang kita panggil sebagai BAC (Blood Alcohol Content), yang selalu diuji ke atas pemandu mvbuk.[8]

Bila seseorang pemandu yang disyaki mvbuk itu ditahan, ada beberapa cara yang boleh dilakukan untuk menguji tahap alk0hol dalam badan mereka. Cara paling mudah adalah dengan Ujian Romberg. Pemandu diminta berdiri tegak, selama 30 saat, dan mereka akan diperhati jika wujudnya tanda-tanda yang mereka sedang mvbuk.[9]

Cara yang popular, yang sering dilihat di kaca televisyen adalah dengan menggunakan ujian pernafasan. Pemandu diminta bernafas ke atas alat yang disediakan, dan kandungan BAC mereka akan ditentukan. Cuma masalahnya, alat ini hanya menganggar sahaja kandungan BAC, kerana mengikut teori, hanya 5 peratus sahaja alk0hol dalam badan akan dihembus melalui paru-paru manusia.[10]

Cara yang paling tepat, sudah tentulah dengan melakukan ujian darah. Tapi ia ada had masa. Secara teorinya, manusia boleh melupuskan alk0hol yang diminumnya dalam sejam selepas ia berada dalam badan.[11] Tapi ini juga bergantung pada peratusan alk0hol dan kuantiti ar4k yang diminum.

Bagaimana Alk0hol Mempengaruhi Otak?

Ha, ini yang kita nak tahu sebenarnya. Bagaimana alk0hol boleh mempengaruhi otak manusia? Perlu diingatkan, yang otak manusia berfungsi melalui neuron. Ada lebih dari 100 billion neuron dalam otak, dan setiap satunya menerima dan menghantar mesej kepada setiap sel, otot dan organ dalam badan kita.[12]

Neuron ini menghantar mesej dalam bentuk elektrokimia. Jadi bila masuknya bahan kimia yang cepat meruap, dan cepat bertindak seperti alk0hol, sudah tentulah ia memberi kesan kepada badan, terutamanya kepada otak manusia.

Bila seseorang itu meminum ar4k, bahagian seperti korteks yang terlibat dalam membuat keputusan dan juga mengawal emosi akan terjejas. Ini menjelaskan kenapa mereka yang mvbuk selalu bertindak di luar jangkaan, dan juga lebih agresif. Bahagian seperti hippocampus yang mengawal memori manusia pula menjelaskan kenapa pemvbuk sering lupa apa yang berlaku pada mereka malam sebelumnya.

Bahagian seperti serebelum yang mengawal gerak koordinasi manusia juga akan terjejas, menjelaskan kenapa pemvbuk selalu berjalan terhuyung-hayang. Kesemua ini akan bertambah buruk bila kandungan alk0hol dalam darah bertambah. [13]

Perkara ini selari dengan beberapa kajian yang dilakukan oleh saintis di seluruh dunia. Antaranya, kajian yang dilakukan oleh Universiti Teknologi Beijing. Kajian ini melibatkan 25 orang pemuda, yang sukarela meminum ar4k, dan kemudiannya diletakkan di atas simulator kereta.

Mereka diarahkan memandu menggunakan simulator, untuk memerhatikan reaksi dan perlakuan mereka sewaktu memandu. Kajian itu menunjukkan lebih 60% daripada mereka mempamerkan lagak berbahaya sewaktu memandu simulator, menjadikan pemandu mvbuk suatu risiko yang besar kepada pemandu lain di jalan raya.[14]

Pemandu mvbuk lebih suka mencari bahaya, kurang fokus terhadap jalan raya, lebih suka memandu laju dan kurang berhati-hati. Secara tidak lansung, pemandu mvbuk adalah 11 kali lebih berbahaya berbanding pemandu yang tidak mabuk.

Dilema BAC

Macam yang ditulis di atas tadi, kandungan alk0hol dalam darah dinilai melalui BAC. Dan BAC dinilai melalui peratusan .BAC pada nilai 0.10 peratus bermaksud seseorang itu mempunyai 1 bahagian alk0hol bagi 1000 bahagian darah.

Dan BAC jugalah yang digunakan oleh penguatkuasa undang-undang di seluruh dunia, bagi menentukan nilai BAC yang dibenarkan untuk memandu. Sesetengah negara lansung tidak membenarkan mereka yang mvbuk dari memandu. Sesetengah negara meletakkan had BAC serendah 0.02% seperti China dan Estonia. Negara-negara seperti Malaysia, Singapura dan juga Amerika Syarikat meletakkan had BAC pada 0.08 peratus.[15]

Tapi timbul beberapa masalah di sini. Pertama kandungan BAC dalam badan seseorang itu bergantung pada fisiologi dan biologi mereka. Golongan wanita akan mempunyai BAC yang lebih tinggi dari lelaki. Yang kurus pula akan mempunyai kandungan BAC yang lebih rendah berbanding yang gemuk.

Selain dari itu, ada kajian juga menunjukkan yang sedikit alk0hol pun sudah cukup untuk menganggu fungsi otak. Pada 0.02% BAC lagi, pemandu sudah mula hilang fokus, mengalami daya penglihatan yang terganggu, dan sukar untuk melakukan dua aktiviti serentak.

Jadi, apatah lagi pada 0.08%, di mana pemandu sudah mula sukar untuk mengawal kenderaan, tidak boleh mengengalpasti kelajuan kenderaan, dan hilang kemampuan untuk mengesan bahaya.[16]

Jadi persoalannya di sini, adakah peratusan 0.08% yang dikuatkuasakan itu cukup untuk membendung bahaya yang datang dari pemandu mvbuk? Fikir-fikirkan.

RUJUKAN:

BAC Alc0hol Monitoring Tests. (2020, January 15). Retrieved from Alc0hol.org: https://www.alc0hol.org/alc0holism/bac-monitoring-test/

Craig Freudenrich, P., & Konstantinovsky, M. (2000, December 21). How Alc0hol Works. Retrieved from How Stuff Works.

KHUSHARI, M. F. (2018). DON’T DRINK AND DRIVE. Retrieved from Unescap.org: https://www.unescap.org/sites/default/files/10-%20Country%20presentation-Drink%20Driving%20Management-Malaysia.pdf

Mohammad, N. I. (2019, October 22). Pemandu mvbuk tiada lesen langgar lori kontena. Retrieved from Berita Harian Online: https://www.bharian.com.my/berita/kes/2019/10/620261/pemandu-mvbuk-tiada-lesen-langgar-lori-kontena

Ph.D, J. G. (2010, June 18). Your Brain on Alc0hol. Retrieved from Psychology Today: https://www.psychologytoday.com/us/blog/you-illuminated/201006/your-brain-alc0hol

Shu, I., & Shuaib, A. (2020, Januari 20). Hancur gerai burger dir3mpuh pemandu mvbuk, peniaga bagai ada ‘sixth sense’ sempat peluk anak 5 tahun. Retrieved from MStar: https://www.mstar.com.my/lokal/viral/2020/01/20/peniaga-burger-sixth-sense

T, B. (2019, April 8). Why You Should Never Drink and Drive. Retrieved from verywellmind: https://www.verywellmind.com/why-you-should-never-drink-and-drive-67117

Zhao, X., Zhang, X., & Rong, J. (2014). Study of the Effects of Alc0hol on Drivers and Driving Performance on Straight Road. Modeling and Simulation in Transportation Engineering .

NOTA KAKI:

[1] (KHUSHARI, 2018)

[2] (Shu & Shuaib, 2020)

[3] (Mohammad, 2019)

[4] (Craig Freudenrich & Konstantinovsky, 2000)

[5] IUPAC. Compendium of Chemical Terminology, 2nd ed. (the “Gold Book”). Compiled by A. D. McNaught and A. Wilkinson. Blackwell Scientific Publications, Oxford (1997). Online version (2019-) created by S. J. Chalk. ISBN 0-9678550-9-8. https://doi.org/10.1351/goldbook.

[6] (Craig Freudenrich & Konstantinovsky, 2000)

[7] (Craig Freudenrich & Konstantinovsky, 2000)

[8] (BAC Alc0hol Monitoring Tests, 2020)

[9] (BAC Alc0hol Monitoring Tests, 2020)

[10] (Craig Freudenrich & Konstantinovsky, 2000)

[11] (Craig Freudenrich & Konstantinovsky, 2000)

[12] Craig Freudenrich, Ph.D. & Robynne Boyd “How Your Brain Works” 6 June 2001.

HowStuffWorks.com. <https://science.howstuffworks.com/life/inside-the-mind/human-brain/brain.htm> 22 January 2020

[13] (Ph.D, 2010)

[14] (Zhao, Zhang, & Rong, 2014)

[15] (BAC Alc0hol Monitoring Tests, 2020)

[16] (T, 2019)


11 September: Perang Paling Lama Amerika Syarikat

17 tahun lalu – 8.46 pagi, 11 September 2001, Selasa (waktu Malaysia 8.46 malam), berlakunya peristiwa serangan ke atas World Trade Center (WTC), New York yang mengejutkan dunia.

Rentetan daripada peristiwa tersebut, US menunding jari kepada Kumpulan Al-Qaeda yang berpangkalan di Afghanistan (namun rangkaian Al-Qaeda beroperasi di seluruh dunia). Akibat keengganan Mullah Omar, pemimpin kerajaan Taliban di Afghanistan untuk menyerahkan Osama bin Laden, pemimpin Al-Qaeda, maka US mengisytiharkan perang ke atas Afghanistan pada 7 Oktober 2001.

Walaupun US berjaya menggulingkan rejim Taliban dan menaikkan Northern Alliance dalam masa 2 bulan, kumpulan Taliban masih survive tidak dihapuskan sama sekali. Tidak lama kemudian mereka buat “comeback” dan melancarkan “insurgency” ke atas tentera US dan kerajaan Afghanistan yang baharu.

Sehingga hari ini, US masih struggle untuk memenangkan perang di Afghanistan, menjadikan Perang Afghanistan perang terpanjang dalam sejarah US (bakal genap 17 tahun).

Memang bukan mudah untuk menewaskan Taliban. Kawasan Afghanistan ini bergunung-ganang, ada banyak gua untuk bersembunyi, memudahkan Taliban untuk melancarkan serangan gerila. Dulu waktu Soviet Rusia menyerang Afghanistan, US membantu Al-Qaeda untuk melawan Soviet guna cara gerila. Jadi sekarang kiranya US “rasa ubatnya sendiri”.

Al-Qaeda pula meneruskan operasinya di luar Afghanistan. Tapi sampai hari ini, Al-Qaeda masih belum mengakui mereka yang telah menyerang WTC pada 11 September 2001. Jadi ada macam-macam teori konspirasi yang mengaitkan peristiwa 11 September 2001 dengan “inside job”. Tujuannya adalah untuk mewujudkan “casus belli” (alasan untuk berperang) supaya US boleh memasuki Afghanistan.

Dari sudut geopolitik, kedudukan Afghanistan ni strategik kalau kau target China, Rusia dan Iran: sebabnya Iran di sebelah barat Afghanistan, China di sebelah timur, dan di utara Afghanistan ialah negara Stan-Stan yang merupakan “backyard” Rusia. Kenapa US nak masuk ke Afghanistan? Supaya dapat bertindak terhadap pakatan China-Rusia-Iran. Jadi “teori konspirasi” dalam konteks 11 September pun ada logik dia.

Cuma sehingga hari ini, masih tak nampak apa-apa perancangan US untuk memenangi perang di Afghanistan. Lebih 2,000 askar US dah terkorban. Dah ada ura-ura Trump tengah berunding dengan Taliban supaya US dapat “exit”. Kalau jadi, kemungkinan besar Afghanistan akan jadi Vietnam dan Iraq yang seterusnya: kerajaan Afghanistan yang lemah mungkin tak dapat survive serangan Taliban yang masih sangat kuat dari segi kelengkapan dan sokongan.

Penduduk majoriti di Afghanistan iaitu Pashtun masih ada nostalgia terhadap Taliban berbanding kerajaan Northern Alliance yang kebanyakan terdiri daripada etnik minoriti seperti Hazara dan Tajik. Keadaan macam Iraq pasca-Saddam, di mana kerajaan dalam tangan Syiah dan Kurdi membolehkan kebangkitan ISIS yang berteraskan sentimen Sunni.

Ramai orang kata Perang Afghanistan ini perancangan jahat US untuk menyerang orang Islam. Tapi bagi saya, itu tanggapan yang “over-estimate” US. Bukan saja perancangan geostrategik US untuk menggunakan Afghanistan sebagai tapak menentang China-Rusia-Iran tak mampu dilaksanakan, malah objektif asal untuk menundukkan Taliban dan Al-Qaeda pun tak tercapai.

Perang Afghanistan 1979-1989 menjadi penamat riwayat hidup Soviet Rusia. Adakah Perang Afghanistan 2001-20?? bakal menjadi penamat riwayat hegemoni US?


Aduhai Sedihnya Jadi Melayu…

Bila ada kisah atau peristiwa negatif tentang Melayu dalam sejarah, maka semua etnik rumpun Melayu yang lain tumpang sekaki mengutuk bangsa Melayu dengan tak malunya. ‘Eh teruk betul orang Melayu dulu ek…dah la pelupa, bodoh, suka berperang dan tak bersatu, sebab itu mudah kena jajah ‘. Si Bugis pun cakap , Aah betul tu, semua Melayu macam tu, lembik dan lemah, takmacam orang Bugis yang hebat belaka. Si Minang pula cakap, Iyo batui tu Melayu ni tak pandai, orang Minang banyak yang cerdik pandai banyak cendekiawan. Si Banjar pula cakap, Melayu panakut, masa komunis mengamuk dahulu Melayu lari manciput, Banjar haja yang timpas. Si Jawa pula cakap, Melayu pemalas, semua kerja kita orang Jawa yang sental sebab Jowo memang rajin.

Tapi bila kita bercerita tentang sejarah yang gemilang tentang bangsa Melayu dan sejarah yang membanggakan tentang Melayu, maka semua turut tak malu nak tumpang sekaki. Si Bugis mula mengaku Melayu, Si Minang mula mengaku sebagai Melayu, si Banjar mengaku Melayu, malah si Jawa mengaku Melayu-Jawa. Bila ada satu parti politik tu ditubuhkan untuk menjaga kepentingan orang Melayu dan ketuanan Melayu maka semua suku-suku rumpun Melayu yang sebelum ni tak mengaku Melayu dan malu mengaku Melayu mula tersenyum kerang dan jadi Melayu dalam borang keahlian dan IC. Semua nak dapat kelebihan yang sama macam Melayu, semua nak dapat tanah macam Melayu, semua nak dapat biasiswa macam Melayu dan subsidi macam Melayu.

Tapi bila ada statistik yang sebut banyak pengangur adalah Melayu, banyak penagih adalah Melayu, banyak banduan adalah Melayu, banyak perasuah adalah Melayu maka semua suku rumpun Melayu yang lain tadi mula sembunyi belakang kemuncup dan tak mengaku yang depa Melayu. Padahal statistik tersebut semua termasuk yang suku-sakat rumpun Melayu tadi JUGOK! Malah ada yang memang mak pak dia Melayu pon sanggup tak mengaku Melayu sebab kononnya dulu tok nyang belah nenek tiri kedua dia ada kahwin dengan Cina Hainan or dengan Siam Bangkok or dengan Bangla, or dengan Mat Saleh. Jadi bagi dia… “I bukan Melayu pure, so i tak campur dengan statistik tu sebab i celop”. Celop kepala %^&**! aok.

Bukan itu sahaja malah ramai yang buang bangsa sebab katanya tak ada class dan tak penting. Yang aliran agama buang Melayu sebab nak jadi Arab, yang belajar aliran omputeh buang Melayu sebab bagi depa Melayu bangsa kolot dan tak maju, yang liberal pula buang Melayu sebab nak 1 Malaysian.

Kesian sungguh nasib Melayu. Sejak dari dulu sampai sekarang selalu jadi mangsa persepsi yang negatif. Pelbagai tohmahan dan tuduhan bangsa ini terima sejak zaman berzaman. Bukan sahaja daripada orang luar tetapi juga suku sakat rumpunnya sendiri. Bak kata kawan saya, kalau bangsa Melayu ni TAIK sangat mengapa sejak beribu tahun banyak pendatang, pendagang, penjajah dan penjarah yang datang sini dan bertemu dengan orang Melayu dan mengkaji pasal orang Melayu, menulis pasal orang Melayu dan kerajaan-kerajaannnya yang gemilang. Malah siap BERKAHWIN campor dengan orang-orang Melayu. Kenapa bangsa yang kononnya macam TAIK ini selalu dijilat dengan penjajah dan suku-suku rumpun bangsanya sendiri dengan rakusnya? Begitu teruk persepsi negatif tentang orang Melayu sampaikan Syed Muhammad Naquib al-Attas terpaksa tulis makalah untuk membela si bangsa Melayu yang dituduh sebagai pemalas.

Kalau dibaca dalam catatan-catatan awal oleh bangsa luar tentang Melayu maka kita akan dapat lihat mereka menyebut bahawa Melayu ini adalah satu suku bangsa yang baik peri lakunya, suka bertolak ansur, suka berdiplomasi, sopan santun, berbudi pekerti, sukakan kelembutan, bunyi-bunyian, kata-kata yang berirama, kesenian dan alam sekitar. Keluhuran budi dan pekerti Melayu itulah yang menyebabkan bangsa-bangsa luar begitu tertarik nak menjajah, berdagang, malah berkahwin serta bercampor gaul dengan orang-orang Melayu sehinggakan mereka sanggup mengaku sebagai Melayu.

Jika anda seorang Melayu maka seharusnya anda hargainya dan jangan sesekali biarkan bangsa-bangsa lain mengejek, mencemoh dan menganjing bangsa anda. Jangan lah rasa rendah diri sangat atau ada Inferiority complex kalau anda tak ada darah keturunan Teuku Po Cut Aceh atau Daeng berlima Bugis atau Karaeng Mengkassar atau Datuak Ninik Mamak Minang, atau Gusti Pangeran Banjar atau Kyai Sunan Jowo atau Pendekar Batak Mendeiling. Jika anda hanya seorang Melayu kampung dari Bukit Berapit atau Buntut Pulau sahaja pon harus berbangga menjadi Melayu.

Adalah menjadi tanggungjawab anda untuk mengubah stereotype tentang Melayu. Jadikan diri anda seorang Melayu yang hebat, rajin, berilmu, beramal, beriman, berani dan tabah. Sebenarnya sifat-sidat tersebut telah lama ada dalam bangsa Melayu, cuma ianya telah diselubungi oleh suara-suara sumbang yang sering mentohmahkan perkara-perkara yang negatif kepada Melayu. Dan yang paling sadis ada diantaranya dilakukan oleh anak Melayu sendiri. Akibatnya mereka telah menjatuhkan semangat anak bangsa mereka sendiri. Bila anak bangsa tak ada semangat nak bangun, nak bangkit dan nak maju maka mereka mula salahkan Melayu balik. Pusing-pusing tang tu jugak balik-balik Melayu yang salah orang lain semua betul, asalkan bukan Melayu.

Seharusnya kita pekakkan telinga kita daripada penganjing-penganjing ini, butakan mata kita daripada tulisan-tulian negatif dan fitnah yang mereka bebelkan. Kerana sesungguhnya Allah SWT tidak akan menjadikan sesuatu kaum atau bangsa itu sehina-hina TAIK, kerana Allah SWT itu maha mengasihani, maha pemurah serta maha mengetahui akan kelebihan setiap ciptaannya. Percayalah wahai anak Melayu sekalian, bahawa Allah takkan jadikan bangsa Melayu ini sia-sia. Jadi cukuplah daripada terus menerus menganjing bangsa yang bernama Melayu ini, kerana sepertimana bangsa-bansga lain Melayu juga ada tempatnya dalam dunia milik Allah ini.

Bukanlah saya nak kata yang bangsa Melayu ni bangsa pilihan Allah. Kita bukan nak tiru macam Yahudi laknatullah yang kata bangsa depa bangsa terpilih dan bangsa lain Goyyim. Saya bukan juga nak kata yang semua ornag Melayu itu baik dan bagus dan sempurna. Apa yang saya nak kata ialah setiap bangsa atau suku atau etnik itu ada kelebihan dan kelemahan masing-masing. Melayu juga ada kelebihanya , tapi yang menjadi masalah ialah apabila banyak orang hanya suka menulis dan menunjukkan perkara-perkara negatif dan buruk-buruk saje tentang orang Melayu. Apa faedahnya yang awak dapat buat begitu? Adakah dengan cara itu orang Melayu akan sedar dan jadi lebih baik? Setakat ini tak terbukti lagi cara itu berjaya. Lagi menjahanamkan dan menjatuhkan orang Melayu lagi ada.

Mungkin anda tidak sedar betapa bertuahnya anda yang lahir sebagai Melayu. Kerana anda lahir seorang Melayu maka anda telah menerima nikmat yang paling berharga dalam dunia yakni nikmat ISLAM. Bayangkan kalau anda lahir sebagai salah seorang daripada mana-mana suku rumpun Melayu yang masih belum Islam?

Harap maaf sekiranya tulisan saya kali ini menyentuh sensitiviti suku kaum tertentu. Bukanlah maksud saya untuk menyudutkan mana-mana suku rumpun nusantara tetapi sekadar menyatakan apa yang benar sahaja tentang fenomena yang berlaku dalam lembaran sejarah di Negara kita. Saya secara peribadi adalah seorang yang berpegang kepada pendapat bahawa seluruh rumpun Melayu itu adalah Bangsa Melayu, oleh itu saya berpegang bahawa semua rumpun Melayu harus memikul sama berat dan menjinjing sama ringan. Janganlah asyik disudutkan kepada bangsa Melayu sahaja perkara-perkara yang negatif kerana kita semua adalah dari akar genetik dan linguistik serta budaya yang sama sahaja. KITA SERUPA TAK LEBIH TAK KURANG. Sekian Wallah hu’lam.

*Maaf sekali lagi atas bebelan yang panjang ini.


Perlanggaran Kosmik Akibatkan Atmosfera Planet Terkoyak

Lebih sebulan lepas, sekumpulan saintis menjumpai sebuah planet di mana atmosferanya terkoyak. Ini berlaku apabila planet bersaiz bumi itu berlanggar dengan sebuah objek yang lebih kecil. Kajian tersebut diterbitkan dalam jurnal Nature bulan lepas.

Menariknya, planet yang mengelilingi bintang HD 172555 terletak kira-kira 95 tahun cahaya dari bumi. Perlanggaran tersebut berlaku kira-kira 200,000 tahun lalu dengan kelajuan melebihi 22,000 batu sejam. Perlanggaran ini dikesan oleh sekumpulan saintis dari MIT, National University of Ireland di Galway dan Universiti Cambridge apabila mendapati keanehan pada gas sekitar sistem planet berkenaan.

Ini menunjukkan berlakunya perlanggaran pada kelajuan tinggi sehingga mengoyak sebahagian daripada atmosfera planet itu. Sebelum ini, ramai saintis merasa pelik melihat habuk yang mengelilingi HD 172555 yang mengandungi sejumlah besar mineral. Sesetengah daripadanya dikatakan lebih besar daripada apa dijangka mereka.

Disebabkan faktor-faktor ini, HD 172555 disangka sebagai sistem planet yang ganjil. Tetapi selepas melihat semua kemungkinan yang ada, hanya satu penjelasan yang masuk akal: perlanggaran objek.

Menurut penulis kajian Tajana Schneiderman, perlanggaran ini merupakan fenomena pertama seumpamanya yang dikesan oleh komuniti saintifik. Sebelum ini, ramai percaya perlanggaran objek sebegini merupakan perkara biasa di angkasa lepas. Tetapi berikutan ketiadaan bukti kukuh mengakibatkan ia hanya teori di atas kertas.

Tambah Schneiderman, sistem yang berusia puluhan juta tahun seperti HD 172555 sememangnya berisiko berdepan impak perlanggaran besar. Usia bintang itu ialah sekitar 23 juta tahun. Dan beliau menambah fenomena ini merupakan fenomena biasa bagi mana-mana sistem planet yang berkongsi ciri serupa dengan HD 172555.

RUJUKAN

Griffin, A. (2021, 21 Oktober). Scientists find planet that had its atmosphere torn off in collision. The Independent.


Kita Nak Berperang Dengan Siapa?

“Kita nak berperang
dengan siapa?”

Persoalan di atas sering diajukan oleh
sesetengah warga Malaysia terutama apabila ada perolehan penting yang
melibatkan aset ATM. Terus terang saya katakan, soalan ini sangat naif. Soalan-soalan
dan kenyataan seperti:

“Buat
apa beli senjata canggih, kita bukannya nak berperang pun! Baik guna wang
rakyat tu untuk bina sekolah, rumah, hospital!”

“Kita
nak berperang dengan siapa? Siapa musuh kita? Kita negara aman, bukan? Buatlah
hubungan diplomatik. Berundinglah.”

“Beli
senjata perang canggih tapi tak guna pun, kita bukan ada musuh, bukan nak
berperang pun.”

Persoalan yang saya paparkan di atas merupakan sekelumit psyche masyarakat kita. Bermula daripada strata paling bawah sehinggalah dalam kalangan pemimpin yang memandang enteng pertahanan nasional.

Jadi, kita nak berperang dengan siapa?

Kita tidak mahu tercetusnya konflik atau pecah perang dengan sesiapa pun.

Namun, tujuan pertahanan negara adalah untuk mempersiapkan tanah air daripada ancaman perang yang boleh muncul pada bila-bila masa, yang boleh tercetus tanpa kita sangka, yang boleh meledak dan merebak bagaikan api yang liar membakar.

Saya berikan perumpamaan yang mudah bagi menggambarkan siapa musuh kita dan mengapa perlunya persiapan untuk mempertahankan negara kita.

Anda punya rumah, bukan? Anggap rumah
anda itu sebagai negara anda untuk seketika.

Anda membina rumah anda dengan sejumlah wang bagi mengisinya dengan perabot dan hiasan dalaman serta melengkapinya dengan storan yang penuh dengan bekalan makanan supaya ia selesa untuk didiami. Anda juga membuat pengubahsuaian pada rumah anda seperti menambah bilik tidur dan menjadikan dapur terbuka yang lengkap dengan kelengkapan memasak. Kemudian, di laman belakang pula ada sebidang tanah kecil yang membolehkan anda menanam sayuran dan buah-buahan. Tidak lupa anak-anak anda juga disediakan dengan bilik tidur setiap seorang.

Anda anggap isi di dalam rumah dan keluarga anda itu sebagai lambang aset negara. Jiran sebelah rumah anda adalah saya, juga mempunyai rumah dengan isi dalaman dan luaran yang hampir serupa. Namun, perbezaan rumah anda dengan rumah saya ialah saya mempunyai beberapa keupayaan untuk mencegah rintang yang bertujuan untuk mempertahankan diri, sedangkan rumah anda adalah sebaliknya.

Walaupun tidak berpagar, rumah saya dilengkapi lampu limpah yang teraktif apabila sensor mengesan pergerakan, kamera litar tertutup dengan imej inframerah dan pandangan malam yang memantau keadaan sekeliling rumah saya. Seterusnya, ditambah dengan sensor penggera yang terintegrasi dengan pintu dan tingkap rumah. Kemudian, dilengkapi dengan ayat pendinding yang dibaca sekeliling rumah setelah masuk berpindah.

Bagaimana dengan rumah anda?

Rumah anda hanya ada pintu dan selak biasa, tingkap tidak bergril, tiada penggera atau kamera litar tertutup, bahkan anda sendiri tidak pernah mengadakan bacaan doa atau pendinding ghaib. Pada satu petang yang nyaman dengan angin sepoi-sepoi bahasa, kita sama-sama duduk berbicara. Anda mempersoalkan kenapa saya perlu memasang sistem keselamatan sebegitu rupa, sedangkan setelah puluhan tahun tinggal di taman perumahan tersebut tidak pernah terjadi insiden rompakan atau kecurian, lalu saya membalas dengan jawapan, “Sediakan payung sebelum hujan.”

Hal ini demikian kerana kita tidak tahu bila akan terjadi perkara sedemikian dan apabila ia berlaku sekurang-kurangnya kita telah bersedia dan mampu untuk melawan jika pencegahan tidak memadai.

Ketika perbualan itu, saya sudah pun mendapatkan lesen senjata. Kini, saya memiliki senapang patah walhal rumah anda masih lagi tidak bergril, namun kemewahan rumah anda semakin bertambah dan kekayaan anda melimpah-ruah.

Maka, pada satu hari sekumpulan penyamun masuk ke taman perumahan dengan niat ingin melakukan rompakan, perogolan dan samun ke atas rumah-rumah yang ada secara terang-terangan. Mereka datang dengan senjata tajam, lalu terlihat rumah anda yang mudah dimasuki. Mereka menyerbu serta mula mengancam anda dan keluarga anda. Sedangkan di rumah saya, mereka masih cuba-cuba untuk masuk tetapi gagal.

Ketika saya melihat dari jendela rumah, anda sedang ketakutan. Keluarga anda sedang diancam dan harta benda anda sedang dirompak. Lampu limpah dan kamera litar tertutup merakam segala tindak-tanduk penyamun tersebut.

Anda ingat senapang patah yang saya ada tadi?

Dua orang perompak yang cuba memecah masuk rumah saya maut akibat bedilan peluru penabur, lantas saya keluar membantu anda dan menembak mati seorang lagi penyamun sebelum yang lain melarikan diri.

Situasi di atas hanya sekadar analogi bagi memudahkan lagi pemahaman masyarakat awam berkenaan peri penting keselamatan dan pertahanan nasional.

Cuba anda ubah analogi rumah tadi
sebagai negara, harta benda di dalam rumah sebagai kekayaan sumber negara dan
keluarga sebagai rakyat. Sementara senapang patah, tingkap bergril, kamera
litar tertutup dan lampu limpah sebagai tentera atau senjata pertahanan. Perompak
pula sebagai musuh yang kita tidak tahu bila dan dari mana ia akan muncul untuk
membuat onar, manakala anda sebagai pemimpin negara yang menentukan hala tuju
keselamatan rumah atau negara anda tadi.

Musuh negara sebelum ini adalah sangat jelas, yakni ancaman pengganas komunis (PKM) dan PARAKU yang berterusan sehingga hujung era 80-an. Maka, cara mencegah dan menentangnya adalah berbeza, iaitu dengan pertempuran gerila yang memerlukan keupayaan dan kecekapan sumber manusia serta inteligensia yang padu.

Setelah tamat era pemberontakan, pasukan keselamatan negara memfokuskan pada peningkatan kekuatan tempur konvensional.

Kenapa kekuatan dan kelengkapan konvensional?

Hal ini demikian kerana kita pernah terlibat dalam pergeseran antara negara yang melibatkan angkatan tentera dengan angkatan tentera atau negara dengan Negara. Contohnya, konfrontasi selain kekuatan tentera ketika era pemberontakan banyak tertumpu kepada kaedah lawan pemberontak dan anti gerila. Walaupun konfrontasi Indonesia-Malaysia tidak melibatkan atur gerak aset militer skala besar, tetapi ia cukup memberikan pengajaran bahawa angkatan tentera yang besar dan dikepalai seorang pemimpin gila mampu menggugat kedaulatan negara kita.

Keadaan seperti konfrontasi tidak akan berlaku sekiranya negara-negara serantau dan berjiran dengan kita mempunyai kerajaan dan kepimpinan yang siuman serta stabil, namun kita semua perlu sedar bahawa kita tidak tinggal dalam dunia utopia, iaitu semua perkara boleh dibawa ke meja rundingan. Mungkin negara Malaysia akan sedaya upaya menyelesaikan permasalahan dan konflik di meja rundingan tetapi ia tidaklah memberikan lesen untuk kita mengabaikan pertahanan nasional dan keupayaan militer sebagai bargaining power.

Ya, sekarang kita tidak bermusuh dengan sesiapa, tidak seperti pada era konfrontasi atau pemberontakan, tetapi kebarangkalian wujudnya konflik itu ada. Lihat sahaja bagaimana keadaan di Laut China Selatan yang kini sangat volatile. Lihat sahaja pertelingkahan dan perebutan kawasan perairan di gugusan kepulauan Spratly.

Lihat juga bagaimana percaturan kuasa-kuasa besar di rantau sebelah sini yang cuba meluaskan pengaruh mereka bagi menarik negara tertentu memihak kepada mereka. Perkara ini bakal mencetuskan ketegangan diplomatik dan militer.

Hal ini merupakan ancaman-ancaman dan musuh-musuh yang hakiki. Selain musuh hakiki, terdapat musuh yang tersirat seperti ketidaktentuan ekonomi, geopolitik serta permainan kuasa pengaruh oleh kuasa-kuasa besar, ancaman keganasan dan fanatik politik serta agama, ancaman bencana alam dan penyusupan ideologi anarkis yang cuba mewujudkan ketidakstabilan dalam kalangan masyarakat.

Kita bukanlah ingin setanding kuasa besar, tetapi sekurang-kurangnya mempunyai kuasa tawar-menawar, tidak pun sekurang-kurangnya mampu mengacukan penumbuk sulung yang benar-benar menyakitkan atau (a bloody nose) menyebabkan mana-mana pihak berfikir dua kali untuk menganggu-gugat negara kita. Ia juga diselangi dengan kemahiran berdiplomasi dan menggunakan pendekatan berbincang serta meletakkan jalan perang sebagai jalan terakhir.  Bersahabat dengan semua orang dan berbaik dengan semua kuasa besar – Menjadikan negara kita sepertimana kes baru-baru ini dengan Korea Utara, secara tiba-tiba semua pihak berdiri di belakang kita.

Pasukan keselamatan negara juga merupakan tulang belakang utama yang akan diatur gerak untuk membantu rakyat apabila menghadapi bencana alam atau ketika mempunyai keperluan untuk menggerakkan aset dan keupayaan logistik dalam operasi berkaitan kemanusiaan. Contohnya seperti yang pernah dibuktikan oleh Angkatan Tentera Malaysia (ATM) sewaktu bencana banjir besar yang berlaku di Pantai Timur Semenanjung satu masa dahulu.

Di sinilah betapa pentingnya pasukan keselamatan negara sewaktu aman terserlah. Apabila ada pihak-pihak politik yang mempertikai pasukan keselamatan negara memohon perolehan aset baharu dan kemudiannya diperlekeh oleh ahli politik yang menghasut masyarakat bahawa aset yang diperoleh itu merupakan pembaziran dan tidak diperlukan, maka bencana sedemikian telah berjaya menutup mulut lancang orang-orang sebegini.

Helikopter yang pada asalnya dikatakan oleh sesetengah pihak politik sebagai bukan satu keperluan, kini menjadi aset penting dalam menyediakan garisan logistik kepada penduduk yang terperangkap dalam banjir, menjadi penghubung nyawa dengan membawa keluar pesakit dari kawasan pedalaman ke hospital di bandar dan turut membantu menyelamatkan penduduk yang terkandas untuk dibawa ke tempat selamat.

Military operation other than war inilah core business atau teras khidmat yang ditumpukan oleh pasukan keselamatan negara sekarang dalam membantu rakyat dan warganegara dalam situasi bencana alam. Mungkin pihak politik pada masa ini masih tidak dapat memahami sebab perlunya kepada pasukan keselamatan, sebab kita masih memerlukan angkatan tentera dan sebab mereka memohon kepada pemerintah untuk mendapatkan aset baharu yang lebih berkemampuan.

Seteruk-teruk kepimpinan politik yang ada sekarang, baik dalam pihak pemerintah mahupun yang menjadi pembangkang, kita tidak ketandusan pakar dan penggubal dasar geostrategi dan geopolitik serta diplomat hebat yang sangat tahu tentang percaturan dalam berdiplomasi dan membuat tindakan.

Pertahanan nasional penting sekiranya ketiadaan angkatan tentera atau mereka tidak mempunyai kelengkapan canggih yang mampu menggentarkan musuh atau mana-mana pihak angkara murka yang cuba membuat onar, bagaimanakah anda dan saya dapat tidur dengan nyenyak diranjang?

Bagaimana dan siapa pula yang akan melindungi harta benda anda? Siapa yang akan memastikan sekolah, hospital, rumah, kemudahan asas seperti bekalan air dan elektrik tidak dirampas dan dimusnahkan angkara murka?

Contoh pertahanan nasional adalah seperti menyediakan peti besi untuk barang kemas anda atau mempersiapkan pintu dan tingkap rumah anda dengan gril dan penggera atau anda mendapatkan lesen senjata untuk melindungi diri, keluarga serta rumah anda daripada dirompak orang yang tidak dikenali sebagaimana kereta anda yang dilengkapi penggera canggih dan kamera papan pemuka (dashcam) untuk sebarang kemungkinan yang tidak dijangka. Sebagaimana rumah anda juga dilengkapi dengan penggera kebakaran dan alat pemadam api sebagai langkah bersiap siaga atau sebagaimana anda membersihkan laman agar tiada semak samun yang bakal mengundang ular atau serangga berbisa yang akan menyerang anak-anak anda.

Begitulah juga halnya dengan negara. Setiap daripadanya ada angkatan bersenjata yang diterajui oleh orang-orang patriotik. Mereka sanggup meninggalkan keluarga dan mengutamakan negara – Bukan kerajaan atau parti tetapi mengutamakan negara, raja, agama, keluhuran Perlembagaan dan kedaulatan undang-undangnya serta segala isi negeri yang turut merangkumi keluarga mereka dan kita semua agar terus dapat menikmati kemakmuran, kebebasan dan kesenangan yang kita ada sekarang.

Harga keamanan adalah sangat mahal. Ia mesti dijaga dan dipertahankan oleh kita semua tidak kira apa latar belakang, keturunan dan agama, asal usul atau fahaman politik – Pertahanan nasional melangkaui politik kepartian. Itu yang hakiki dan pasti. Oleh itu, apabila ada dalam kalangan kita datang bertanyakan, “Apa tujuan kita berbelanja untuk pertahanan negara, kita nak berperang dengan siapa?” – Jawabkan kepada mereka – “Dengan sesiapa sahaja yang cuba untuk melakukan angkara murka ke atas negara ini.”

Jadi, jangan semberono mempersoalkan dengan siapa kita mahu berperang, sedangkan ia ialah fardu kifayah bagi setiap daripada kita untuk memastikan kedaulatan negara ini kekal tanpa diganggu-gugat oleh mana-mana pihak dari dalam dan luar negara. Sejauh Gugusan Semarang Peninjau hingga Golok, dari Pulau Perak ke Lahad Datu, di samudera raya, angkasa raya dan di setiap pelosok tanah air, pasukan keselamatan kita merupakan nadi negara ini yang terus berdenyut bagi memastikan kita semua terus hidup dalam kemakmuran dan kesejahteraan.

Semoga Allah terus memberkati Malaysia dan terus-menerus memayungi negara kita dengan lembayung rahmat serta melindungi negara ini daripada segala angkara murka yang semahunya inginkan kerosakan ke atas tanah air ini.

Anda sedang membaca sebahagian daripada bab buku Malaysia Military Power II yang dalam proses cetakan. Anda boleh buat pra-tempah bagi buku ini sebelum 7 hari bulan ini pada nombor www.wasap.my/60195812791.


Uluburun – Harta Karun Berupa Kapal Termewah Yang Ditemui!

Uluburun adalah nama yang diberikan kepada sebuah b4ngk4i kapal berusia 3,300 tahun yang dijumpai di dasar pantai Uluburun (Teluk Besar), Kaş, barat daya Turki. Dianggap sebagai antara kapal tertua pernah ditemui, Uluburun turut memuatkan banyak artifak dari Zaman Gangsa Lewat dengan ukuran beratnya mencecah lebih 20 tan. Secara keseluruhan, sebanyak 18,000 artifak dijumpai, termasuklah barangan kemas, bahan-bahan mentah, dan mohor emas Ratu Nefertiti.

Kapal Uluburun ditemui buat pertama kali pada tahun 1982 oleh seorang penyelam tempatan bernama Mehmed Çakir pada kedalaman 44-52 meter, dengan artifak-artifaknya pula berserakan pada kedalaman 61 meter. Sememangnya, agak sukar untuk melakukan kerja-kerja ekskavasi ke atas Uluburun.

Sebanyak sebelas ekspedisi arkeologi terpaksa dilakukan secara berturut-turut, dengan setiap satunya memakan masa selama tiga hingga empat bulan. Ekspedisi tersebut dijalankan oleh Institusi Arkeologi Nautica dengan melibatkan seramai 22,413 orang penyelam, bermula pada tahun 1984 sehingga 1992.

Kapal Uluburun berukuran 15 meter panjang dan ia merupakan contoh kapal terawal yang dibina menggunakan teknik tanggam. Kayunya dikenal pasti sebagai kayu cedar Lebanon yang hanya tumbuh di pergunungan Lebanon, selatan Turki, dan wilayah tengah Cyprus. Rajah utama di atas menunjukkan gambaran-semula keadaan kapal sewaktu ia mula-mula dijumpai.

Ketika kapal Uluburun karam, ia mengangkut muatan seberat lebih 20 tan yang boleh dirangkumkan kepada dua kategori; barangan mentah dan barangan siap. Kesemua barangan tersebut didapati mempunyai hubungan dengan setidak-tidaknya tujuh buah tamadun, iaitu Mycenaea, Syro-Palestin (tamadun yang mendahului Phoenicia), Cypriot, Mesir, Kassite, Assyria, dan Nubia.

Kargo utamanya mencecah sekitar 10 tan, terdiri daripada 354 jongkong tembaga Cyprus dan 175 jongkong kaca berbentuk cakera berwarna biru kobalt, turquoise dan lavender. Barangan mentah lain yang turut diangkut oleh Uluburun adalah damar terebinth yang disimpan di dalam 150 buah balang dari Kan’an, kayu-kayu jati dari Mesir, kulit telur burung unta, gading gajah, gigi badak air, cengkerang laut, dan cengkerang penyu.

Barangan siap yang dibawa oleh Uburun juga mewah belaka. Antaranya, barangan dari Mesir yang terdiri daripada emas, elektrum, perak, dan batu berharga; barangan kemas dari Kan’an; ribuan manik yang diperbuat daripada kaca, batu akik, batu karnelia, batu quartz, tembikar berbunga, dan batu anbar; dan patung-patung yang diukir sempurna, yang antaranya termasuklah tugu wanita yang bertatahkan emas, berasal-usul dari Syro-Palestin. Bagaimanapun, barangan yang paling unik dan berharga dalam kargo Uluburun ialah cop mohor Ratu Nefertiti.

Terdapat juga beberapa artifak lain seperti bekas kosmetik yang diperbuat daripada gading gajah, trumpet yang dihasilkan daripada gigi badak air, perkakasan dan persenjataan gangsa, jaring plumbum, jarum pembaiki jaring, pancing ikan, tempuling, trisula gangsa, dan papan tulis daripada kayu. Bagaimanapun, barangan siap paling banyak yang diangkut oleh Uluburun adalah barangan seramik dari Cyprus.

Sebuah kajian turut dijalankan ke atas artifak-artifak milik kru kapal, merangkumi alat-alat navigasi, lampu minyak, dan papan tulis. Hasil kajian mendapati anak-anak kapal Uluburun kebanyakannya adalah warga Kan’an dan/atau Cyprus, dan sekurang-kurangnya terdapat dua orang warga Mycenaea.

Penemuan artifak-artifak dari kapal Uluburun ini mengisyaratkan kepada kita bahawa Laut Aegean pada Zaman Gangsa Lewat merupakan sebahagian daripada laluan perdagangan antarabangsa, yang antara lain dipicu oleh hubungan diplomatik antara raja-raja di Timur Dekat. Laluan perdagangan yang dimaksudkan ini bertitik mula dari Syro-Palestin lalu menuju ke Cyprus dan memasuki Aegean atau adakalanya sejauh Sardinia, sebelum kemudiannya pulang melalui Afrika Utara dan Mesir.

Sehingga kini, kapal Uluburun dianggap sebagai salah sebuah kapal paling signifikan pernah dijumpai. Ia membekalkan banyak maklumat tentang tamadun silam di Mediterranean, termasuklah teknologi pembinaan kapal, laluan laut, aktiviti perdagangan, dan aktiviti pembuatan pada Zaman Gangsa. Pada hari ini, kapal Uluburun dan segala kargonya disimpan di Muzium Arkeologi Lautan Dalam Bodrum.

TERJEMAHAN
April Holloway. (12 Ogos 2014). Uluburun, one of the oldest and wealthiest shipwrecks ever discovered. Ancient Origins. https://www.ancient-origins.net/ancient-places-asia/uluburun-one-oldest-and-wealthiest-shipwrecks-ever-discovered-001962